Μπέρδεψε το κολλύριο με υγρή κόλλα: Δείτε τι έπαθε το μάτι της! - Iatropedia\n22 Ιουνίου 2021 | 10:00\nΜια 35χρονη μητέρα βίωσε μια από τις πιο επώδυνες εμπειρίες της ζωής της, όταν έβαλε κατά λάθος κόλλα νυχιών στα μάτια της αντί για οφθαλμικές σταγόνες για τις αλλεργίες.\nΗ Katie Beith από το Cambridgeshire της Αγγλίας, ένιωσε πόνο και κάψιμο αφότου έβαλε την κόλλα που στεγνώνει γρήγορα στο δεξί της μάτι, την ώρα που παρακολουθούσε τηλεόραση το μεσημέρι.\nΗ 25χρονη Katie είπε: «Το μάτι μου είχε πολύ φαγούρα από τις αλλεργίες μου. Έτσι σκέφτηκα να βάλω γρήγορα μερικές σταγόνες από το αντιαλλεργικό μου κολλύριο. Δεν μπορούσα να τις βρω στην τσάντα μου. Κοίταξα στο πλάι και υπήρχε το ίδιο μπουκάλι, έτσι απλά το άρπαξα γρήγορα, πήγα στον καθρέφτη και έβαλα λίγη ποσότητα. Αμέσως σκέφτηκα, ‘Ωχ, αυτό καίει. Τα μάτια μου πρέπει να έχουν μεγάλο πρόβλημα με τις αλλεργίες’. Τότε έβαλα άλλη μια σταγόνα και σκέφτηκα ‘ότι καίει πραγματικά πάρα πολύ’. Κοίταξα αμέσως το μπουκάλι, έτρεξα στην κουζίνα και άρχισα να ξεπλένω το μάτι μου με νερό. Ήταν πραγματικά οδυνηρό».\nΗ κόλλα νυχιών έκανε το μάτι της να κλείσει τελείως. Η Katie έτρεξε να ζητήσει βοήθεια στη γειτονιά, με την 5χρονη κόρη της να πηγαίνει μαζί της. Την μετέφεραν γείτονες με αυτοκίνητο σε απόσταση 15 μιλίων σε μια μικρή κλινική.\nΤο δεξί μάτι της 35χρονης λίγες ώρες μετά το ατύχημα με την κόλλα αντί για κολλύριο\n“Ο γιατρός είπε στα δεκαεπτά χρόνια εμπειρίας του δεν είχε δει ποτέ ξανά κάτι τέτοιο. Δυστυχώς, δεν μπορούσε να κάνει πολλά. Απλώς βάζεις ζεστό νερό σε ένα βαμβάκι και τρίβεις απαλά. Ήταν πραγματικά οδυνηρό. Χθες το βράδυ, άνοιξε το μάτι μου και όταν κοίταξα στον καθρέφτη είδα ότι υπήρχε ένα κομμάτι αποξηραμένης κόλλας κάτω από το βλέφαρο. Έπρεπε να το βγάλω σιγά-σιγά με τον ίδιο τρόπο. Κάθε φορά που κοίταζα προς τα δεξιά, ένιωθα το κομμάτι κόλλας να γδέρνει το μάτι μου. Ήταν πραγματικά οδυνηρό. Έμοιαζε πολύ με αίσθηση καψίματος».\nΤο μάτι της ξεκόλλησε πλήρως το ίδιο βράδυ, αλλά ήταν ακόμα ευαίσθητο και πρησμένο.\n«Δεν έχω βάλει ψεύτικα νύχια εδώ και μήνες. Το μπουκαλάκι βρέθηκε εντελώς τυχαία στον πάγκο της κουζίνας. Ήταν εκεί που βάζω την τσάντα μου. Κάπου θα είχε πέσει και ο σύζυγός μου το είχε πάρει και το είχε βάλει εκεί για να το δω. Νόμιζα ότι ήταν σταγόνες για τα μάτια γιατί δεν είχα κανένα λόγο να σκεφτώ κάτι άλλο εκείνη την στιγμή. Είναι απλώς ένα λευκό μπουκάλι. Μοιάζουν τόσο πολύ τα δύο μπουκαλάκια».


Μια λουλουδάτη αισθησιακή αναζωογόνηση για όλες μας!\nΜάης… πολύχρωμος, μοσχοβολιστός και πολυτραγουδισμένος! Μήνας χαράς και ύμνος της βλάστησης, που μεταδίδει έναν τόνο ανεμελιάς, ενθουσιασμού, καλής διάθεσης και ενέργειας. Δεν είναι καθόλου τυχαίο που είναι ο αγαπημένος μήνας των περισσότερων από εμάς! Και καθώς η φύση γιορτάζει, τα μυστικά της αποκαλύπτονται, για να μας προσφέρουν ένα μοναδικό ελιξίριο ομορφιάς!\nΟ τελευταίος μήνας της άνοιξης μας βάζει στο πνεύμα της ανανέωσης, ασυναίσθητα, τρυφερά και καθοριστικά! Μέσα από τα πολυάριθμα πολύχρωμα μυρωδάτα λουλούδια που κυριαρχούν στη φύση, η ομορφιά μας ανθίζει πραγματικά!\nΕίναι η εποχή που αναζητάμε κάτι ξεχωριστό για τη φροντίδα του προσώπου, του σώματος και των μαλλιών μας… Ένα προϊόν ευχάριστο και αποτελεσματικό. Εύχρηστο και ανάλαφρο. Όσο γίνεται πιο φυσικό, αλλά και δραστικό!\nΌλα αυτά συνυπάρχουν με απόλυτη επιτυχία στη νέα σειρά του πολυαγαπημένου μας Huile Prodigieuse της Nuxe. Με τη νέα έκδοση Huile Prodigieuse Florale, όλες οι αισθήσεις αναζωoγονούνται, ενώ η ενυδατική, αντιοξειδωτική και επανορθωτική του δράση είναι εξίσου αποτελεσματική σε πρόσωπο, σώμα και μαλλιά!\nΤα αιθέρια έλαια χρησιμοποιούνται από την αρχαιότητα για τη διατήρηση της υγείας, τη βελτίωση της ψυχολογίας αλλά και τη διατήρηση της ομορφιάς μας! Αντλώντας τη δύναμή τους από διαφορετικά μέρη του φυτού, προσφέρουν ως ζωτική δύναμη τις ξεχωριστές τους ιδιότητες, ανάλογα με το είδος τους, ενεργοποιώντας τμήματα του εγκεφάλου που μας αναζωογονούν ψυχή τε και σώματι!\nΌλο και περισσότερα προϊόντα ομορφιάς προσθέτουν στις συνθέσεις τους αιθέρια έλαια, στοχεύοντας τόσο σε καλύτερα αποτελέσματα όσο και στη βελτίωση της ψυχικής μας διάθεσης χάρη στη μοναδική τους ευωδιά…\nΔεν είναι τυχαίο το ότι η Nuxe πρωταγωνιστεί σε αυτόν τον τομέα χρησιμοποιώντας φυσικές πρώτες ύλες, ως βασικό συστατικό στις συνθέσεις της, από την πρώτη στιγμή!\nΣυνδυάζοντας τις μοναδικές τους ιδιότητες με τη θεραπευτική και τονωτική τους δράση προσδίδουν ένα ξεχωριστό, προσωπικό αποτέλεσμα σε καθεμιά από εμάς αναδεικνύοντας με τον πιο εύκολο τρόπο την ομορφιά της επιδερμίδας και των μαλλιών μας!\nΜε το που θα έρθουν σε επαφή με το δέρμα μας, σαν μαγικό ραβδάκι η διάθεσή μας μεταβάλλεται… Αυτόματα αισθανόμαστε μια αόρατη αγκαλιά να μας τυλίγει, η υφή τους δημιουργεί ένα βελούδινο άγγιγμα και το άρωμά τους μας ταξιδεύει στους ολάνθιστους κήπους της άνοιξης ζωγραφίζοντας ένα λαμπερό χαμόγελο στο πρόσωπό μας!\nΜανόλια, το λουλούδι της ομορφιάς!\nΉδη τα λευκά λουλούδια της μανόλιας έχουν ανθίσει προϋπαντώντας τον Μάη! Ένα μυρωδάτο καλωσόρισμα που την κατατάσσει στην ελίτ των εκλεπτυσμένων λουλουδιών!\nΑν και κατάγεται από την Ασία, η μανόλια ήρθε στην Ευρώπη και συγκεκριμένα στη Γαλλία στις αρχές του 18ου αιώνα και πήρε το όνομά της από τον Γάλλο γιατρό και βοτανολόγο Pierre Magnole, διευθυντή του βοτανικού κήπου του Μονπελιέ στη Νότια Γαλλία.\nΣύμφωνα με την παραδοσιακή κινεζική και ιαπωνική ιατρική, το εκχύλισμά της κλείνεται σε φαρμακευτικά σκευάσματα, αφού φημίζεται για τις καταπραϋντικές και αντιφλεγμονώδεις ιδιότητές της.\nΤο αρωματικό έλαιο της μανόλιας, όμως, αποτελεί ένα πραγματικό ελιξίριο ομορφιάς!\nΤονώνει το δέρμα σε βάθος, καταπολεμώντας τη χαλάρωση\nΈχει αντιερεθιστικές και αντιβακτηριακές ιδιότητες\nΚαταπραΰνει την επιδερμίδα από τις επιθέσεις της ηλιακής ακτινοβολίας\nΤο φίνο άρωμά της αναζωογονεί τις αισθήσεις, ηρεμεί και χαλαρώνει, μειώνοντας τα επίπεδα άγχους.\nΒοηθά στην αποτοξίνωση του δέρματος και στη διεύρυνση των πόρων, προετοιμάζοντας το δέρμα για καλύτερη απορρόφηση των θρεπτικών συστατικών\nΠροσφέρει λάμψη στα μαλλιά και δυναμώνει την τρίχα\nΔρα ενάντια στην τριχόπτωση, την πιτυρίδα και γενικά, στις παθήσεις του τριχωτού της κεφαλής.\nΤα 7 θαύματα για το πρόσωπο, το σώμα και τα μαλλιά!\nΠεριέχοντας 96,6% συστατικά φυσικής προέλευσης, το νέο Huile Prodigieuse Florale συνδυάζει 7 μοναδικά φυτικά έλαια:\nTsubaki (ενυδάτωση), Αργκάν (επανόρθωση), Μακαντέμια (θρέψη), Βόραγο (απαλότητα), Καμέλια (ενυδάτωση), Φουντούκι (προστασία), Γλυκό Αμύγδαλο (απαλότητα).\nRêve de thé: Αφήστε τις αισθήσεις σας σε ένα όνειρο τσαγιού!\nΗ μοναδική μη λιπαρή υφή του, πανομοιότυπη με την αρχική έκδοση, εξασφαλίζει μια μεταξένια αίσθηση στο δέρμα και ένα μη λιπαρό φινίρισμα.\nΜια αίσθηση υπέροχη, που αποτυπώνεται με τις χαρούμενες νότες της ανθισμένης μανόλιας, συνδυάζεται με το πικάντικο white musk και ολοκληρώνεται με το παιχνιδιάρικο μπουκέτο από αιθέρια έλαια λεμονιού, πορτοκαλιού και περγαμόντου, με νότες Petitgrain.\nΚαι για να ολοκληρωθεί η αισθησιακή του μαγεία το εμβληματικό προϊόν της Nuxe «ντύθηκε» στα ροζ: ένα απαλό ροζέ μπουκάλι και ένα μεταλλικό ροζ για το καπάκι του μας καλούν από την πρώτη ματιά να το… αγγίξουμε.\nΌταν ο αισθησιασμός… γίνεται εθισμός!\nΤο βελούδινο χάδι στο πρόσωπο, στο σώμα και στα μαλλιά γίνεται πειρασμός! Μια μοναδική εμπειρία στη φυσική φόρμουλα που ξεδιπλώνεται σε δύο διαφορετικές αρωματικές επιλογές, για όλους τους τύπους δέρματος:\nHuile Prodigieuse, η κλασική πρόταση με τις ζεστές ηλιόλουστες νότες και Huile Prodigieuse Florale, η νέα εκδοχή με τη λουλουδένια σύνθεση γεμάτη αισθησιασμό!\nΟι επιλογές, όμως, δεν σταματούν εδώ! Για πολύ ξηρές επιδερμίδες, το Huile Prodigieuse Riche, με τη δράση του λαδιού Μακαντέμια κάνει το δέρμα απαλό, ενυδατωμένο και ελαστικό με ματ φινίρισμα.\nΚαι όταν θέλουμε μια αισθησιακή λάμψη να φωτίσει πρόσωπο, σώμα και μαλλιά, τότε το Huile Prodigieuse Or, με πέρλες μαργαριταριού είναι η απάντηση.\nΤι να πρωτοδιαλέξουμε; Ανάλογα με τη διάθεσή μας υπάρχει το δικό μας Huile Prodigieuse, που κάνει μια νέα σχέση αγάπης να ξεκινά…!\nΒρείτε το κοντινότερο σημείο πώλησης εδώ: https://stores.nuxegreece.gr/\nHuile Prodigieuse NUXE ΜΑΝΟΛΙΑ\nelsa 13 Μαΐου 2021


Τιμητική διάκριση σε Ρόδιο, που μετείχε το ‘74 στην Κύπρο, σε «επιχείρηση αυτοκτονίας» - Δημοκρατική της Ρόδου\n21 Ιουλίου 2018 8:12 πμ | Δημήτρης Γκαρτζώνης\nΣε μία σεμνή, αλλά συγκινητική τελετή στην αίθουσα του δημοτικού συμβουλίου της Ρόδου πραγματοποιήθηκε χθες Παρασκευή, η τιμητική βράβευση του Γεωργίου Αντ. Γιαννιού για την πατριωτική του συμμετοχή στην Α’ Μοίρα Καταδρομών, τη νύχτα της 21ης Ιουλίου 1974, στην επιχείρηση αυτοκτονίας με τον κωδικό «ΝΙΚΗ», προς υπεράσπιση της μαρτυρικής Μεγαλονήσου. Επρόκειτο για μία πρωτοβουλία του Πανελληνίου Συλλόγου Συνταξιούχων Ομίλου ΟΤΕ Δωδεκανήσου μέλος του οποίου είναι ο κ. Γιαννιού και του Δήμου της Ρόδου.\nΗ εκδήλωση συνέπεσε με τη συμπλήρωση 44 ετών από την τουρκική εισβολή στην Κύπρο και στην κατάμεστη αίθουσα του Δημοτικού Συμβουλίου βρέθηκαν εκπρόσωποι των τοπικών αρχών και φορέων για να τιμήσουν στο πρόσωπο του κ. Γιώργου Γιαννιού όλους όσοι αγωνίστηκαν για την ελευθερία της Κύπρου!\nΜεταξύ άλλων παραβρέθηκαν ο βουλευτής ΣΥΡΙΖΑ Δημήτρης Γάκης, ο οποίος είναι μέλος της οικογένειας των συνταξιούχων του ΟΤΕ, ο δήμαρχος Ρόδου ως οικοδεσπότης, ο πρόεδρος του συλλόγου συνταξιούχων ομίλου ΟΤΕ Δωδεκανήσου Κωνσταντίνος Τσαγκουρνής, ο πρώην βουλευτής της ΝΔ Βασίλης Υψηλάντης, ο χωρικός αντιπεριφερειάρχης Δωδεκανήσου Χαράλαμπος Κόκκινος, ο αντιπεριφερειάρχης Γιάννης Φλεβάρης, οι αντιδήμαρχοι Τέρης Χατζηιωάννου, Σάββας Διακοσταματίου, Άννα Ζωάννου, ο πρόεδρος της ΔΕΡΜ.Α.Ε. Γιώργος Κακούλης, ο πρόεδρος του Φυτωρίου της ΠΝΑΙ, Μιχάλης Μπαριανάκης, ο αστυνομικός διευθυντής της Α’ Αστυνομικής Διεύθυνσης Δωδεκανήσου, Μιχάλης Καληωράκης, ο ταξίαρχος Ιωαννίδης Αριστείδης υποδιοικητής 95 ΑΔΤΕ, ο Πρόεδρος του Δικηγορικού Συλλόγου Ρόδου Βασίλης Περίδης, ο αντιπρόεδρος του Επιμελητηρίου Δωδεκανήσου Νίκος Παπασταματίου, ο πρόεδρος του Εργατικού Κέντρου Ρόδου Σάββας Χατζησάββας, ο αντιπρόεδρος του συλλόγου Κυπρίων Ρόδου, Κώστας Κοναρής, ο επικεφαλής της μείζονος μειοψηφίας του Δημοτικού Συμβουλίου Ρόδου Στράτος Καρίκης, ο εκπρόσωπος της δημοτικής παράταξης ΡΟΔΗ Γιάννης Γιαννακάκης, ο πρώην δήμαρχος Ρόδου Μάνος Κόκκινος, ο πρ. πρόεδρος του δημοτικού συμβουλίου Ν. Νικολάου, ο πρόεδρος εφέδρων αξιωματικών κ. Παυλίδης, δημοτικοί και περιφερειακοί σύμβουλοι και εκπρόσωποι των σωμάτων ασφαλείας και βέβαια η οικογένεια του τιμώμενου προσώπου, συγγενείς και φίλοι.\nΣτην αρχή της εκδήλωσης προβλήθηκε ένα σύντομο ντοκιμαντέρ για τα ιστορικά γεγονότα, που περιελάμβανε επίσης δηλώσεις συγγενικών προσώπων και συγχωριανών του Γιώργου Γιαννιού.\nΟ δήμαρχος, κ. Φώτης Χατζηδιάκος, αφού αναφέρθηκε στα ιστορικά γεγονότα, δήλωσε ότι η γνώση του ιστορικού παρελθόντος είναι απαραίτητη για την αυτογνωσία και την αυτοσυνειδησία ενός λαού. Η αναδρομή στα μαρτυρικά γεγονότα της Κύπρου φωτίζεται μέσα από τα πρόσωπα. Μεταξύ άλλων δήλωσε: «Ένα φωτεινό παράδειγμα της δράσης της Α’ μοίρας καταδρομών, είναι ο συμπατριώτης μας Γιώργος Γιαννιού ο οποίος ανήκε στο λόχο διοικήσεως της Α’ μοίρας καταδρομών που συμμετείχε στην αποστολή αυτοκτονίας όπως είχε χαρακτηριστεί.\nΤο Κυπριακό παραμένει ένα ευρωπαϊκό πρόβλημα, ένα χρονίζον, δυσεπίλυτο πολιτικό και γεωστρατηγικό θέμα. Οι προσπάθειες και διαπραγματεύσεις για την επίλυση του Κυπριακού ξεκίνησαν ένα χρόνο μετά την τουρκική εισβολή και συνεχίζονται μέχρι σήμερα. Σήμερα, εμείς είμαστε εδώ για να αγωνιστούμε, παραδειγματιζόμενοι από όλους αυτούς που αγωνίστηκαν και θυσιάστηκαν για να διαφυλάξουμε τις ιστορικές, πνευματικές και πολιτισμικές μας παρακαταθήκες. Τιμώντας τον κ. Γιαννιού, στοχεύουμε να μην επισκιάσει τη μνήμη η λήθη. Αυτός είναι ο στόχος της σημερινής, λιτής τελετής».\nΟ κ. Δ. Γάκης, τόνισε: «Νιώθουμε μεγάλη υπηρηφάνεια που είχαμε δίπλα μας τόσα χρόνια έναν άνθρωπο ο οποίος έθεσε τη ζωή του σε κίνδυνο υπερασπιζόμενος τα υπέρτατα αγαθά της ελευθερίας, της δημοκρατίας και των δικαίωμα των κατοίκων της Κύπρου να ζουν ελεύθεροι. Όλα αυτά τα χρόνια η στάση του Γιώργου ήταν τέτοια που μας παραδειγμάτισε. Ήταν σεμνός και ταπεινός, ποτέ δεν προσπάθησε να επιδείξει αυτή τη δράση του. Για 35 χρόνια δεν ανέφερε σχεδόν σε κανένα τίποτε στους συναδέλφους του στον ΟΤΕ. Τον ευχαριστούμε για το μάθημά του αυτό και για τη συμμετοχή του στην αποστολή στην Κύπρο, για το ήθος με το οποίο χειρίστηκε όλη αυτή την προσπάθεια». Στη συνέχεια, ο κ. Μ. Μπαριανάκης μεταφέροντας τον χαιρετισμό του περιφερειάρχη κ. Γιώργου Χατζημάρκου, ο οποίος απουσίαζε στ’ Αφάντου καθώς δόθηκε στην κυκλοφορία η Γέφυρα που βρισκόταν υπό κατασκευή τους τελευταίους μήνες, συνεχάρη τον κ. Γιαννιού για τη σπουδαία του προσφορά. Τόνισε ότι στο πρόσωπό του τιμώνται όλοι όσοι αγωνίστηκαν και όλοι όσοι θυσιάστηκαν για την Κύπρο. «Το πρόβλημα της Κύπρου, είναι ένα διεθνές πρόβλημα, ένα πρόβλημα διαίρεσης κράτους μέλους της Ε.Ε.», τόνισε ο ταξίαρχος Αριστείδης Ιωαννίδης και δήλωσε ότι αποτελεί τιμή για όλους η βράβευση του Γιώργου Γιαννιού.\nΤέλος, ο αντιπρόεδρος του Συλλόγου Κυπρίων Ρόδου, κ. Κώστας Κοναρής δήλωσε ότι 44 χρόνια μετά, οι μνήμες είναι ακόμη νωπές. Δήλωσε ότι η Α’ Μοίρα Καταδρομών, μέλος της οποίας ήταν και ο κ. Γιαννιού, αποτέλεσε τη μόνη βοήθεια που η Ελλάδα κατάφερε να στείλει τότε στην Κύπρο. «Ο σύλλογός μας χαιρετίζει την πρωτοβουλία αυτή που θα πρέπει να έχει συνέχεια. Ήταν θλιβερό το γεγονός της απώλειας του 38% της Κύπρου και ευχόμαστε και ελπίζουμε κάποια στιγμή να επιστρέψουν οι πρόσφυγες και να έχει η Κύπρος μας ένα καλύτερο αύριο», είπε ο κ. Κοναρής. Για την εντιμότητα και τη συναδελφικότητα του Γιώργου Γιαννιού μίλησε ο πρόεδρος του συλλόγου συνταξιούχων ομίλου ΟΤΕ Δωδεκανήσου, Κωνσταντίνος Τσαγκουρνής, ο οποίος ανέφερε μεταξύ άλλων: «Η σημερινή εκδήλωση έχει σκοπό την απόδοση τιμών στο συνάδελφο Γιώργο Γιαννιού και στους άνδρες της Α’ μοίρας καταδρομών, που πριν από 44 χρόνια από το αεροδρόμιο του Μάλεμε ρίχτηκαν στη μάχη για την υπεράσπιση του αεροδρομίου της Λευκωσίας και άλλων στρατηγικών τοποθεσιών της Μεγαλονήσου, αποτρέποντας την ολοκληρωτική κατάληψη της Κύπρου. Ο ίδιος ο Γιώργος Γιαννού απέφευγε να μας εξιστορεί με λεπτομέρεια όλα όσα είχαν συμβεί τότε. Απευθυνθήκαμε στο δήμο Ρόδου για την απονομή των πρεπουσών τιμών στο συνάδελφό μας, στους αξιωματικούς και οπλίτες της Α’ μοίρας καταδρομών.\nΤέτοια περιστατικά πρέπει να αναδεικνύονται. Η σημερινή εκδήλωση είναι επίκαιρη όσο ποτέ άλλοτε και στέλνει ένα δυνατό μήνυμα στους γείτονες που επιβουλεύονται την ακεραιτότητα της πατρίδας μας. Ο Γιώργος Γιαννιού συμμετείχε ως μοναδικός Δωδεκανήσιος σε εκείνη την παράτολμη επιχείρηση. Εμείς οι κοινοί θνητοί με ευλάβεια κλείνουμε γόνυ σε όλους όσοι θυσιάστηκαν για την πατρίδα και έπεσαν μαχόμενοι στα χώματα της Μεγαλονήσου. Τιμούμε τον Γιώργο Γιαννιού και για την προσφορά του στην Υπηρεσία. Ήταν πάντα έντιμος, αθόρυβος, αποδοτικός. Ήμουν και είμαι ευτυχής που συνεργαστήκαμε στην υπηρεσία και τώρα προσφέρει στα οικονομικά του σωματείου μας.\nΕυχαριστούμε το δήμαρχο και όλο το δημοτικό συμβούλιο για να αναδείξουμε και να τιμήσουμε τους συναδέλφους μας που επιτέλεσαν το καθήκον τους στην κοινωνία, την πατρίδα και το θεό». Τέλος, ο γενικός γραμματέας του Πανελλήνιου Συλλόγου Συνταξιούχων ΟΤΕ κ. Αντώνης Μπιρμπιλής αναφέρθηκε στον ιδιαίτερο συμβολισμό της βράβευσης του κ. Γιώργου Γιαννιού σήμερα που οι Τούρκοι κρατούν όμηρους τους δύο στρατιωτικούς, τον Μητρετώδη και τον Κούκλατζη, ο οποίος είναι γιος υπαλλήλου του ΟΤΕ. «Κάθε γενιά έχει τους ήρωες της. Η δική σου γενιά έχει εσένα ανάμεσα στους ήρωές της. Με την ευκαιρία θέλω να στείλω ένα μήνυμα στους απέναντι για τα δύο παιδιά που παραμένουν όμηροι, τους Μητρετώδη και Κούκλατζη, ο οποίος είναι γιος συναδέλφου του ΟΤΕ». Το τιμώμενο πρόσωπο, ο κ. Γιώργος Αντ. Γιαννιού φανερά συγκινημένος (ιδιαίτερα όταν αναφέρθηκε στον ηρωικό Ταγματάρχη της A’ Μοίρας Καταδρομών Γεώργιο Παπαμελετίου) μίλησε για όλα όσα συνέβησαν εκείνη την τραγική μέρα. Μεταξύ άλλων ανέφερε: «Συμπάσχουμε με τους αδελφούς Κυπρίους στα προβλήματά τους και χαιρόμαστε με τα επιτεύγματά τους. Μετά από 44 χρόνια η σκέψη μας συχνά πυκνά επιστρέφει στο νησί και σε όλα όσα ζήσαμε εκεί με τον πιο τραγικό τρόπο. Ευχόμαστε οι Βάρβαροι να φύγουν σύντομα και μία μέρα να γιορτάσουμε την επανένωση του νησιού και των δύο κοινοτήτων σε ένα ενιαίο κράτος, δίχως στρατούς κατοχής, εποίκους και εγγυήτριες δυνάμεις. Εύχομαι ένα ειρηνικό μέλλον προς όφελος όλων των κατοίκων της Μεγαλονήσου».\nΗ εκδήλωση έκλεισε με την ανταλλαγή τιμητικών πλακετών και αναμνηστικών δώρων.\nΒΙΟΓΡΑΦΙΚΟ ΣΗΜΕΙΩΜΑ ΓΕΩΡΓΙΟΥ ΓΙΑΝΝΙΟΥ\nΟ Γεώργιος Γιαννιού του Αντωνίου γεννήθηκε στις 14 Φεβρουαρίου του 1952 στο χωριό Αφάντου – Ρόδου.\nΠαιδί οκταμελούς οικογενείας: Τρία κορίτσια, η πρωτότοκη Βασιλεία, η Σεβαστή και η Δέσποινα και τρία αγόρια, ο Παντελεήμονας και οι δίδυμοι Ιωάννης και Γεώργιος.\nΓονείς του ήταν οι Αντώνιος Γιαννιού του Ιωάννη και η Βαλασία Γιαννιού, το γένος Κωνσταντίνου Αβάντη. Άνθρωποι του μόχθου, που αγωνίστηκαν για να αναθρέψουν τα παιδιά τους, με πίστη πάνω απ’ όλα στη θρησκεία, την πατρίδα και την οικογένεια.\nΤα πρώτα γράμματά του ο Γεώργιος Γιαννιού τα έμαθε στο ΄Β Δημοτικό σχολείο Αφάντου. Το 1964, μαθητής του Βενετοκλείου Γυμνασίου μέχρι το 1967 και από το 1967 μαθητής του Γυμνασίου Αρχαγγέλου, από όπου και αποφοιτά το 1970.\nΤο 1971 εισάγεται στη σχολή προσωπικού του ΟΤΕ και το 1972 προσλαμβάνεται ως Δόκιμο προσωπικό στον Διοικητικό Τομέα (κλάδο).\nΣτις 23 Οκτωβρίου 1972 στρατεύεται και επιλέγεται για τις Δυνάμεις Καταδρομών.\nΕντάσσεται στη δύναμη της Ά ΜΟΙΡΑΣ ΚΑΤΑΔΡΟΜΩΝ με έδρα το Μάλεμε Χανίων Κρήτης.\nΕκεί, τη νύχτα της 21ης Ιουλίου 1974, συμμετέχει στην επιχείρηση αποστολής «ΝΙΚΗ», με διοικητή τον αείμνηστο Γεώργιο Παπαμελετίου, προς υπεράσπιση της μαρτυρικής Κύπρου από την τουρκική εισβολή του «Αττίλα».Η όλη αποστολή χαρακτηρίσθηκε επιχείρηση αυτοκτονίας λόγω των εξαιρετικά αντίξοων συνθηκών κάτω από τις οποίες έλαβε χώρα. Κατά τη διάρκειά της βλήθηκαν όλα τα αεροσκάφη, από φιλικά και εχθρικά πυρά και καταρρίφθηκε το αεροσκάφος «ΝΙΚΗ 4» με αποτέλεσμα να βρουν φρικτό θάνατο 27 λοκατζήδες και 4 αεροπόροι, όπως και 2 λοκατζήδες από το κτυπημένο «ΝΙΚΗ 6». Όλοι τους συνυπηρετούντες και φίλοι του Γιώργου Γιαννιού, ο οποίος επέβαινε στο αεροσκάφος «ΝΙΚΗ 8», που μετέφερε το Λόχο Διοικήσεως.\nΗ μονάδα του παρέμεινε στην Κύπρο για οκτώ (08) μήνες, αποθαρρύνοντας την Τουρκία για περαιτέρω επιθέσεις και αναπτερώνοντας το ηθικό των αδελφών Κυπρίων.\nΜετά τα γεγονότα της πολύπαθης Μεγαλονήσου το 1974, επιστρέφει πλέον το έτος 1975, απολυόμενος από τον Ελληνικό Στρατό, στην υπηρεσία του, στον ΟΤΕ Ρόδου.\nΤο 1976, το μήνα Μάρτιο, τοποθετείται στο χωριό Αρχαγγέλου ως Προϊστάμενος του νεοϊδρυθέντος γραφείου.\nΤο 1985 επιστρέφει στο κεντρικό κατάστημα ΟΤΕ Ρόδου, όπου και τελειώνει την υπηρεσιακή του καριέρα το έτος 2006.\nΕίναι παντρεμένος από το 1978 με την Σταυρούλα Γιαννιού, το γένος Αναστασίου Πουλή, με την οποίαν απέκτησαν δύο θυγατέρες: Την Αικατερίνη, δικηγόρο, συζ. Δαμιανού Αθανασίου και την Σεβαστή, μηχανικό Δομικών Έργων και υπάλληλο του ΟΤΕ, συζ. Σωτηρίου Κασιώτη.\nΈχει τέσσερα εγγόνια, τις οκτάχρονες Βασιλεία, Γεωργία – Τσαμπίκα και Τσαμπίκα – Ελπίδα, καθώς και τον τρίχρονο Σωκράτη.\nΖει μόνιμα στ’ Αφάντου – Ρόδου και χαίρει ιδιαίτερα με τα μικρά του εγγόνια, την οικογένειά του και τους φίλους του.\nΕίναι αναγνώστης της Εκκλησίας, διετέλεσε γραμματέας της Εκκλησιαστικής Επιτροπής Αφάντου – Ρόδου και είναι μέλος του Πανελληνίου Συλλόγου Συνταξιούχων ΟΤΕ, διατηρώντας συχνή επικοινωνία με τους παλαιούς και νέους συναδέλφους του. Τέλος, είναι ενεργό μέλος του Πανελληνίου Συλλόγου «ΚΟΜΑΝΤΟΣ ΄74».


Τρίκαλα Πόλη-Trikala city: 05/01/2009 - 06/01/2009\nΠοιος έσπειρε τον Εθνικισμό από το τέλος του 19ου αιώνα σ΄ολους τους λαούς της οθωμανικής αυτοκρατορίας και δη και των ίδιων των Οθωμανών, οι οποίοι όταν άρχισαν να επικρατούν οι Νεότουρκοι γίνονται και οι πιο σκληροί θιασώτες εθνικιστικής πολιτικής και διώξεων;\nΚαι ποιος τελικά τους ενίσχυε ; Εντολές για εκκαθαρίσεις, όπως των Αρμενίων, είχαν δοθεί νωρίτερα, από το ΣουλτάνοΑμπντουλ Χαμίτ (11894-96), ωστόσο η κύρια ευθύνη για τις πλέον εκτεταμένες σφαγές αποδίδεται στο κίνημα των "Νεότουρκων" (1908-18). Αρχής γινομένης από την έναρξη της Αρμενικής Γενοκτονίας που συμβολικά θεωρείται η 24η Απριλίου το 1915. Το τουρκικό καθεστώς ήδη υπό την γερμανική επιρροή και άλλων χωρών της κεντρικής Ευρώπης είχε αρχίσει να απεργάζεται σχέδια γενοκτονίας από πολύ ενωρίς, διότι όλο αυτό το μεγάλο «μωσαϊκό» των λαών της οθωμανικής αυτοκρατορίας χαλούσε τη «Σούπα» ενός Ενιαίου κράτους και μιας Ενιαίας Εθνικιστικής Ιδεολογίας για τη σύστασή του. Ορισμένες ευρωπαϊκές δυνάμεις δεν τις ενδιέφερε ποιος θα εφαρμόσει την Εθνικιστική Ιδέα στην Πράξη και την όποια «εκκαθάριση». Ο Σουλτάνος, άλλοι φιλόδοξοι στρατηγοί ή συνταγματάρχες, διάφοροι άλλοι εθνικιστές, «Επαναστάτες», όποιος προλάβαινε τελικά. Εθνικιστική Τουρκία θέλανε και ας ήταν και ξεσκούφωτη (χωρίς στρατιωτικό πηλήκιο).\nΟ Κεμάλ εξοπλίστηκε με σύγχρονα ευρωπαϊκά όπλα, η Ελλάδα εγκαταλείφθηκε απ΄ όλους, προκειμένου να προσεταιριστούν όλοι τον επερχόμενο ισχυρό άνδρα της νέας Τουρκίας και η Ελλάδα να γνωρίσει την μεγαλύτερη καταστροφή από τη σύσταση του ελληνικού κράτους. Η Τουρκία μπορούσε τώρα να εφαρμόσει την οποιανδήποτε «Εκκαθαριστική» πολιτική, μετά τη στρατιωτική επιχείρηση της Ελλάδος, διότι είχε αποκτήσει και την «νομιμότητα» να υπερασπιστεί τους δικούς της μουσουλμανικούς πληθυσμούς από τις «γενοκτονίες» που επιχείρησαν οι στρατιωτικές δυνάμεις της Ελλάδος κατά την προέλασή τους στα κεντρικά υψίπεδα της Τουρκίας (Σαγγάριος).\nΤο ίδιο σχέδιο εφαρμόστηκε μετά από 50 χρόνια και στην Κύπρο και προξένησε τη διχοτόμηση του νησιού. Το ίδιο σχέδιο δεν αποκλείεται να εφαρμοστεί και πάλι, όλα είναι έτοιμα οι πρωταγωνιστές έχουν μάθει και μαθαίνουν από καιρό τους ρόλους τους. Το έργο έχει σχεδιαστεί λένε πολλοί. Θα το δούμε ίσως σύντομα να ανεβάζετε στη μεγάλη σκηνή του κόσμου. Την ημερομηνία δεν γνωρίζουμε ακόμη και την ώρα που θα σηκωθεί η Αυλαία.\nΠού είναι η Ελλάδα ; Πού είναι ο Πόντος ;\nΤο εξοργιστικό είναι ότι έχει εξαγοραστεί η σιωπή των περισσοτέρων κρατών, αλλά κυρίως έχει εξαγοραστεί η σιωπή των ελληνικών κυβερνήσεων και πολλών κομματικών παρατάξεων, οι οποίοι αρνούνται την ιστορική μνήμη, ή την αλλοιώνουν μ΄ ένα «συνωστίζονται». Δεν αναγνωρίζουν και δεν αναγνωρίζεται ακόμη η Γενοκτονία των Ελλήνων του Πόντου. Γιατί άραγε ;\nΜπορεί ποτέ ένα Πνεύμα – Ελλάδα, να έχει Σύνορα ;\nΑπό σήμερα πρέπει να είμαστε όλοι οι Έλληνες Πόντιοι, τόσο στην Ψυχή όσο και στο Πνεύμα, γιατί μόνο σαν Πόντιοι (κάποιοι που έχουν χάσει την πατρίδα τους), πληγωμένοι, πικραμένοι, αγανακτισμένοι, οργισμένοι μπορούν να αισθάνονται την Ελλάδα. και να αισθάνονται ακόμη ότι είναι ΕΛΛΗΝΕΣ.\nΚυριακή 12 μ.μ ξεκινάμε από Πλατεία Πολυτεχνείου (κεντρική) – Κονδύλη\nΟι φίλοι Ποδηλάτου –φίλοι ποδηλάτες καλούν όλους του ποδηλάτες της πόλης και όχι μόνο. Όλους του Τρικαλινούς που χρησιμοποιούν το ποδήλατο για την μετακίνησή του σε μια ποδηλατοπορεία-διαμαρτυρία για την έλλειψη ποδηλατοδρόμων στα Τρίκαλα, μια πόλη που τα ποδήλατα είναι περισσότερα από οποιανδήποτε άλλη πόλη της Ελλάδος.\nΗ Πανελλαδική ποδηλατοπορεία δεν έχει κανένα επικεφαλής. Τις αφίσες και ότι άλλο υλικό το έχει ετοιμάσει www.podilates. Ποδηλατική κίνηση των Αθηνών. Οι φίλοι Ποδηλάτου-φίλοι ποδηλάτες filoipodilatou.blogspot.com των Τρικάλων επέλεξαν της συγκεκριμένη διαδρομή η οποία διευκολύνει να λάβουν μέρος μικροί και μεγάλοι ποδηλάτες για να στείλουν και τα Τρίκαλα το δικό τους ποδηλατικό μήνυμα τόσο προς τους τοπικούς αρμόδιους που αδιαφορούν για τη ζωή των ποδηλατιστών, των πεζών, των ευπαθών ομάδων: άτομα με ειδικές ανάγκες, παιδιά, ηλικιωμένοι, μητέρες με καροτσάκια, που βλέπουν την πόλη κάθε μέρα να γίνεται όλο και πιο εχθρική, όσο και σ΄όλη την υπόλοιπη Ελλάδα.\nΚαβαλάμε τα ποδήλατά μας χωρίς αρχηγούς, κόμματα, παρατάξεις και φορείς για να δείξουμε την αντίθεσή μας στην αδιαφορία και τον εμπαιγμό των αρμοδίων έναντι των ποδηλατιστών συμμετέχοντας σ΄αυτή τη μεγάλη Πανελλαδική Ποδηλατοπορεία-διαμαρτυρία που γίνεται συγχρόνως σε πάνω από 25 πόλεις σ΄όλη την Ελλάδα..\nΑναρτήθηκε από Bavouras στις 8:34 π.μ. Δεν υπάρχουν σχόλια:


Nuvi 3760 - Προβλημα Αναβαθμισης Του AutoDrive Στην Εκδοση 3.11 - Σελίδα 2\nαπό G.K. Την / Το Πεμ 5 Δεκ 2013 - 21:23\nΒαλ' το να πιάσει δορυφόρο για τη ρύθμιση της ώρας.\nΓια την αναβάθμιση λογισμικού, σύνδεσέ το στο Web Updater και ακολούθησε τα βήματα.\nΣε καθοδηγεί το ίδιο.\nαπό Constantine80 Την / Το Πεμ 5 Δεκ 2013 - 21:32\nΤο web updater για να το βρω και να το κατεβάσω να πάω στο ξένο σαιτ της garmin? στο ελληνικό δεν βρίσκω τίποτα σχετικό να παρέχουν για αναβαθμίσεις λογισμικού.\nαπό Santosan Την / Το Πεμ 5 Δεκ 2013 - 22:04\nΟτι χρειαζεσαι υπαρχει εδω στο δικο μας forum, πηγαινε στην ενοτητα [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.]\nαπό panosmpo Την / Το Πεμ 5 Δεκ 2013 - 22:38\nΜανο στο 3590, μετα την αντικατασταση ο φακελος map ειχε 3 αρχεια γιατι ?[Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]\nαπό Santosan Την / Το Πεμ 5 Δεκ 2013 - 22:54\nΤο .gma ειναι πιστοποιητικο αυθεντικοτητας της νομιμης κατοχης του χαρτη για την συγκεκριμενη συσκευη.\nαπό Constantine80 Την / Το Παρ 6 Δεκ 2013 - 3:17\nΜόλις ολοκλήρωσα με επιτυχία και την αναβάθμιση του λογισμικού της συσκευής από 2.30 σε 5.00. Αρχικά το πρόγραμμα βρήκε την συσκευή μου, κατέβασε τις ενημερώσεις, μου έγραψε ότι η αναβάθμιση σε 5.00 έγινε, έκλεισα το πρόγραμμα και έκανα ασφαλή κατάργηση.\nΆναψα την συσκευή αλλά όμως δεν έκανε την επανεκκίνηση-εγκατάσταση της ενημέρωσης και στο πεδίο με το λογισμικό, έλεγε ακόμα 2.30. Επανέλαβα τα πάντα ξανά μια ακόμη φορά με την ίδια σειρά και τελικά πέτυχε.. μου πήρε κανα 2 λεπτο να κάνει την εγκατάσταση η συσκευή άλλα μετά ήταν όλα κομπλέ.\nΕπίσης στην αρχή και για λίγη ώρα φαινόταν να σέρνεται στο άνοιγμα του γενικού χάρτη αλλά αυτό μετά έφτιαξε στο επόμενο άναμμα της συσκευής. Οπότε... πλέον πιστεύω σε μελλοντικές αναβαθμίσεις χαρτών να μην μου ξανακάνει αυτές τις βλακείες τώρα που ενημέρωσα και το λογισμικό. Επίσης μια ακόμη ερώτηση...\nΌταν βγει το επόμενο Auto Drive και το κατεβάσω να κάνω το update με την εκτέλεση της εφαρμογής όπως το προσπαθούσα μέχρι σήμερα ή να κάνω extract από αυτήν το gmapprom και να το κάνω απλή αντιγραφή στην συσκευή?\nΠαιδιά και πάλι σας ευχαριστώ πολύ για την πολύτιμη βοήθεια. Είστε φοβεροί.\nαπό Santosan Την / Το Παρ 6 Δεκ 2013 - 8:00\nΜια εναλλακτικη λυση πολυ πιο ασφαλη για την συσκευη ειναι να φτιαξεις στην MicroSD εναν φακελο με ονομασια map & μεσα εκει να μεταφερεις τον χαρτη gmapprom.img μαζι με το αρχειο ξεκλειδωματος gmapprom.unl. Εννοειτε οτι θα διαγραψεις τα αρχεια αυτα απο την εσωτερικη μνημη. Στην επομενη αναβαθμιση βγαζεις την καρτουλα απο την συσκευη, την βαζεις στο Card Reader & τρεχεις την αναβαθμιση exe του AutoDrive η οποια θα βρει τον χαρτη & θα στον αναβαθμισει. Αν παλι αποτυχει δεν υπαρχει κανενα προβλημα κανεις την διαδικασια χειροκινητα χωρις ομως να τιθεται σε κινδυνο η συσκευη απο τυχον προβληματικη αναβαθμιση ή βαρεμενο αρχειο.\nαπό Constantine80 Την / Το Παρ 6 Δεκ 2013 - 9:23\nΒασικά δεν έχω κάρτα MicroSD και ούτε που γνώριζα καν ότι έπαιρνε κάρτα η συγκεκριμένη συσκευή που έχω...δεν είναι και τόσο ευδιάκριτο αυτό. εμένα προσωπικά με καλύπτει απόλυτα ο χειροκίνητος τρόπος της πρότερης εξαγωγής του gmapprom από το αρχείο exe του Autodrive και η μετέπειτα τοποθέτηση του στο φάκελο map της συσκευής οπότε όταν με το καλό έρθει η ώρα θα το κάνω έτσι ξανά.\nΜε την χρήση κάρτας θα το δοκίμαζα σαν εναλλακτικό τρόπο αν με έφτανε έως εκεί κανένα άλλο πρόβλημα..φτου φτου φτου\nαπό panoshm Την / Το Παρ 6 Δεκ 2013 - 11:08\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Με την χρήση κάρτας θα το δοκίμαζα σαν εναλλακτικό τρόπο αν με έφτανε έως εκεί κανένα άλλο πρόβλημα..φτου φτου φτου\nΤο θέμα είναι να ΜΗΝ σε φτάσει εκεί κάποιο άλλο πρόβλημα, γιατί δεν ξέρεις αν θα μπορείς να το λύσεις τότε...\nΚαλύτερα να φυλάς τα ρούχα σου, αυτό προσπαθεί ο Μάνος να σου "περάσει" και καλό είναι να ακολουθήσεις από τώρα την συμβουλή του\nΚάνε ένα "back up" κάπου στο PC σου, τον φάκελο "Map" που έχεις στην συσκευή σου (για να είσαι ήσυχος και εσύ) και κατόπιν κάνε ότι σου λέει ο Μάνος με την κάρτα SD\nαπό Santosan Την / Το Παρ 6 Δεκ 2013 - 11:36\nΕχουμε συνηθισει πλεον στο forum την νοοτροπια του "Καλυτερα να προλαβαινεις παρα να θεραπευεις". Εχουν σωθει συσκευες αλλα & οι χρηστες εχουν ησυχο το κεφαλι τους με αυτη την νοοτροπια ...\nαπό Constantine80 Την / Το Σαβ 7 Δεκ 2013 - 2:19\nΤους χάρτες όλων των περασμένων εκδόσεων, τους έχω αποθηκευμένους για ασφάλεια από καιρό στον υπολογιστή... κάθε φορά που έκανα αναβάθμιση, τηρούσα αυτή την τακτική της αποθήκευσης του χάρτη. Τώρα οκ θα ακολουθήσω την συμβουλή σας και θα προμηθευτώ μια κάρτα μνήμης. Την επόμενη φορά με τη νέα αναβάθμιση θα το κάνω μέσω της κάρτας λοιπόν..\nΕχω φάει κόλλημα με τα ΤΥΡ που βλέπω ότι έχετε εδώ... πάνω που πίστευα ότι δεν θα ξαναέβλεπα το χάρτη όπως στην 2.40 που μου άρεσε πολύ, βρήκα εσάς και βρήκα και την υγειά μου ....\nαπό panoshm Την / Το Σαβ 7 Δεκ 2013 - 11:21\nΌρεξη να έχεις να "παίζεις"\nΔώσε προσοχή όμως: όταν αλλάζεις το typ, χάνετε η αυθεντικότητα του χάρτη, οπότε το backup του γνήσιου, όπως και η κάρτα SD, κρίνονται πλέον απαραίτητες κινήσεις\nαπό armagedon Την / Το Παρ 15 Ιουν 2018 - 18:49\nΜε αυτή την απάντηση στο Κωνσταντίνο , έσωσες και εμενα φίλε , το ίδιο πρόβλημα είχα και εγώ με Garmin nuvi 1300, ακολουθώντας τις οδηγίες σου τα κατάφερα και όλα είναι μια χαρά, ένα μεγάλο ευχαριστώ .\nΗμερομηνία εγγραφής : 15/06/2018


Σαλπάρετε μαζί με τον Λ. Ρον Χάμπαρντ και ταξιδέψτε στην απέραντη ναυτική του κληρονομιά. Εξετάστε τα ημερολόγια πλεύσης των πλοίων στα οποία καταγράφονται τα χρονικά των ταξιδιών του, τα φωτογραφικά του αρχεία και τα αδημοσίευτα μέχρι τώρα δοκίμια που παρουσιάζουν τη ζωή του στη θάλασσα και ως «Κυβερνήτη που Ήταν Άξιος να Κυβερνήσει Κάθε Είδους Σκάφος σε Οποιονδήποτε Ωκεανό».\nΛάτρευα τη θάλασσα. Λάτρευα τα ατμόπλοια και τα ιστιοφόρα, τα κύματα και τους ναύτες. Και λαχταρούσα και πάσχιζα να φτάσω στη θάλασσα, πάντα τη θάλασσα, γιατί είναι κάτι το αξιαγάπητο, το άγριο και μοναχικό. Μέσα στην απεριόριστη ποικιλία της, είχα, κατά κάποιον τρόπο, μια ΠΑΤΡΙΔΑ.\n» Χθες Μπορεί να Ήσουν Πειρατής του Λ. Ρον Χάμπαρντ\nΤο Ημερολόγιο Πλεύσης του Θαυματοποιού\n» Η Σημαδούρα της Αλληλογραφίας\nΟ Yποπλοίαρχος Λ. Ρον Χάμπαρντ\n» Επιστολές από το PC-815\n» Ευγένεια του Λ. Ρον Χάμπαρντ\n» Η Φροντίδα ενός Πλοίου του Λ. Ρον Χάμπαρντ\n» Έχει Όλο τον Κόσμο στο Πιάτο του\n» Η Θαλαμηγός Απόλλων του Λ. Ρον Χάμπαρντ\n» Κυριότερα Λιμάνια που Επισκέφθηκε\n» Χειρισμός του Εντσάντερ του Λ. Ρον Χάμπαρντ\n» Η Μελέτη της Ναυτικής Τέχνης του Λ. Ρον Χάμπαρντ\n» Πρωτόκολλο του Λ. Ρον Χάμπαρντ\n» Οι Τέσσερις Μη Αποδοτικές Πορείες του Λ. Ρον Χάμπαρντ\n» Ο Πηδαλιούχος και το Έργο του του Λ. Ρον Χάμπαρντ\n» Ασκήσεις του Λ. Ρον Χάμπαρντ\n» Οι Εμπειρογνώμονες για τις Ασκήσεις Βάρδιας στο Πλοίο του Λ. Ρον Χάμπαρντ\n» Η Μετάδοση των Εντολών του Λ. Ρον Χάμπαρντ\n» Προβλήματα του Αξιωματικού Πορείας και Επιφυλακής του Λ. Ρον Χάμπαρντ\n» Το Καπέλο του Κυβερνήτη του Λ. Ρον Χάμπαρντ\n» Ο γερο-Ωκεανός του Λ. Ρον Χάμπαρντ\nΜια Ναυτική Κληρονομιά\nΕικόνες από μια Ολόκληρη Ζωή


Ούρσουλα φον ντερ Λάιεν: Σύντομα σε λειτουργία νέοι σταθμοί LNG σε Ελλάδα, Κύπρο, Πολωνία – Money Press\nHome»Ειδήσεις»Ούρσουλα φον ντερ Λάιεν: Σύντομα σε λειτουργία νέοι σταθμοί LNG σε Ελλάδα, Κύπρο, Πολωνία\nΟύρσουλα φον ντερ Λάιεν: Σύντομα σε λειτουργία νέοι σταθμοί LNG σε Ελλάδα, Κύπρο, Πολωνία\n24 Μαΐου, 2022 Updated: 24 Μαΐου, 2022 Δεν υπάρχουν Σχόλια2 Mins Read\nΣτην επιτακτική ανάγκη της απεξάρτησης της Ε.Ε. από τα ορυκτά καύσιμα εστίασε η πρόεδρος της Ευρωπαϊκής Επιτροπής Ούρσουλα φον ντερ Λάιεν στην ομιλία της στο Παγκόσμιο Οικονομικό Φόρουμ του Νταβός. Η κυρία Φον ντερ Λάιεν αναφέρθηκε και στην Ελλάδα μιλώντας για τους νέους τερματικούς σταθμούς LNG.\nΠαράλληλα, σημείωσε ότι η Ρωσία εργαλειοποιεί τα ενεργειακά αποθέματά της, ενώ με τον ίδιο τρόπο λειτουργεί και όσον αφορά τα αποθέματα τροφίμων. Ειδικότερα, η πρόεδρος της Κομισιόν τόνισε: «Η κλιματική κρίση δεν μπορεί να περιμένει. Τώρα όμως είναι προφανείς και οι γεωπολιτικοί λόγοι. Πρέπει να απομακρυνθούμε από τα ορυκτά καύσιμα».\n«Το ίδιο ισχύει και για τη διαφοροποίηση του εφοδιασμού μας με φυσικό αέριο, έναν άλλο πυλώνα της REPowerEU. Αυτήν τη στιγμή που μιλάμε η Ευρώπη συνάπτει νέες συμφωνίες με αξιόπιστους προμηθευτές σε όλον τον κόσμο. Τον Μάρτιο συμφώνησα με τον πρόεδρο Μπάιντεν να αυξήσουμε σημαντικά τις παραδόσεις LNG από τις ΗΠΑ στην Ευρώπη. Περισσότερο LNG και φυσικό αέριο μέσω αγωγών θα προέλθει επίσης από τη Μέση Ανατολή και τη Βόρεια Αφρική. Σύντομα θα τεθούν σε λειτουργία νέοι τερματικοί σταθμοί LNG σε Ελλάδα, Κύπρο και Πολωνία, όπως και νέες διασυνδέσεις» συμπλήρωσε η πρόεδρος της Κομισιόν, υπογραμμίζοντας ταυτόχρονα τη σημασία του υδρογόνου.\n«Είμαστε μάρτυρες στο ότι η Ρωσία εργαλειοποιεί τα ενεργειακά αποθέματά της. Και αυτό έχει παγκόσμιο αντίκτυπο. Δυστυχώς, βλέπουμε το ίδιο μοτίβο να εμφανίζεται και στην επισιτιστική ασφάλεια» επεσήμανε, αναφέροντας ότι τα χωράφια με σιτηρά στην Ουκρανία έχουν καεί και «στην κατεχόμενη από τη Ρωσία Ουκρανία ο στρατός του Κρεμλίνου κατάσχει αποθέματα σιτηρών και μηχανήματα».\n«Σήμερα, το ρωσικό πυροβολικό βομβαρδίζει αποθήκες σιτηρών σε όλη την Ουκρανία, εσκεμμένα. Ρωσικά πολεμικά πλοία στη Μαύρη Θάλασσα αποκλείουν ουκρανικά πλοία γεμάτα σιτάρι και ηλιόσπορους. Οι συνέπειες αυτών των επαίσχυντων πράξεων είναι εκεί για να τις δουν όλοι. Οι παγκόσμιες τιμές του σιταριού εκτοξεύονται. Και είναι οι εύθραυστες χώρες και οι ευάλωτοι πληθυσμοί που υποφέρουν περισσότερο» σημείωσε η πρόεδρος της Ευρωπαϊκής Επιτροπής.\nΌπως τόνισε, η Ρωσία συσσωρεύει τις δικές της εξαγωγές τροφίμων ως μια μορφή εκβιασμού, εμποδίζει τις προμήθειες για να αυξήσει τις παγκόσμιες τιμές ή εμπορεύεται σιτάρι με αντάλλαγμα την πολιτική υποστήριξη. «Αυτό λέγεται χρήση της πείνας και των σιτηρών για την άσκηση εξουσίας» συμπλήρωσε και τόνισε ότι είναι ανάγκη για κινητοποίηση μεγαλύτερης συνεργασίας και υποστήριξης σε ευρωπαϊκό και παγκόσμιο επίπεδο. «Η παγκόσμια συνεργασία είναι το αντίδοτο στον εκβιασμό της Ρωσίας», υπογράμμισε.\nLNG Ούρσουλα Φον Ντερ Λάιεν\nPrevious ArticleΔΕΗ: Νέο διευρυμένο ωράριο τηλεφωνικής εξυπηρέτησης\nNext Article ΑΔΜΗΕ για την πυρκαγιά στην Βαρυπόμπη: Η φωτιά προκάλεσε το βραχυκύκλωμα και όχι το αντίθετο


RMOs in UK (Greek Text) - MediRec\nResident Medical Officer (RMO) / Intensive Care Unit RMO\nΕίστε νέος γιατρός με 2 έτη εμπεριίας τουλάχιστον;\nΘέλετε να εργαστείτε και να αποκτήσετε εργασιακή εμπειρία στην Μ.Βρετανία;\nΗ MediRec Ltd, η πρώτη Ελληνική εταιρεία στον χώρο στελέχωσης του κλάδου της υγείας προσφέρει δυνατότητα απασχόλησης σε ιδιωτικές κλινικές στην Αγγλία για νέους γιατρούς που έχουν από 2 έως 4 έτη\nΝοσοκομειακής Εμπειρίας ως Resident Medical Officers (RMO) & Intensive Care Unit RMO!\nΗ νοσοκομειακή εμπειρία πρέπει να είναι σε μια από τις παρακάτω ειδικότητες:\nGeneral Surgery, Orthopaedics & Traumatology, General Medicine, Internal Medicine, Accident & Emergency, Anaesthesia & Intensive Care.\nΕπιπλέον, θεωρείται απαραίτητη εμπειρία 6 μήνες τουλάχιστον Παιδιατρικής.\nΕβδομαδιαίος Μισθός από £1.650 έως £2.250, απασχόληση 2 εβδομάδες/μήνα!\nRESIDENT MEDICAL OFFICERS (RMO) σε ιδιωτικά νοσοκομεία σε όλη την Μεγάλη Βρετανία.\nΟι Resident Medical Officer (RMO) , ως μέλη της ομάδας που παρέχει 24ωρη ιατρική κάλυψη,διαδραματίζουν καθοριστικό ρόλο στο πλαίσιο του ανεξάρτητου τομέα υγείας ,καθώς το νοσοκομείο εξαρτάται από την παρουσία τους για παροχή συνεχούς ειδικής φροντίδας στους ασθενείς.\nΟι RMOs συνήθως είναι υπεύθυνοι για την μετεγχειρητική παρακολούθηση των ασθενών και είναι υπεύθυνοι για την διεξαγωγή τακτικού ελέγχου των θαλάμων, εξασφαλίζοντας ότι όλοι οι ασθενείς έχουν την κατάλληλη φροντίδα.\nΗ RMO είναι η ορισθείσα επικεφαλής ομάδα ανάνηψης σε περίπτωση καρδιακής ανακοπής, και για το λόγο αυτό όλοι οι γιατροί απαιτείται να είναι κάτοχοι πιστοποιητικού ανάνηψης ενηλίκων (ACLS) και παιδιών(APLS).\nΗ ελάχιστη απαίτηση για έναν αιτούντα στη θέση RMO είναι η εμπειρία 2 ετών, η οποία θα περιλαμβάνει εμπειρία παθολογίας και χειρουργικής, επείγουσας ιατρικής ή αναισθησιολογίας.\nΟι ιατροί εργάζονται σε βάρδιες,1 εβδομάδα εργασία (24/7) – 1 εβδομάδα ελεύθερη.\nΔωρεάν διαμονή και διατροφή, καθώς και πρόσβαση στο internet παρέχονται κατά την εβδομάδα καθήκοντος.\nΠροσλήψεις καθ'όλη την διάρκεια του έτους.


Διεθνής ανταγωνισμός για το ΔΝΤ - Flashnews.gr\nΔιεθνής ανταγωνισμός για το ΔΝΤ\nΜάχη με τον... χρόνο δίνουν οι κυβερνήσεις ανά τον κόσμο για την προώθηση του δικού τους υποψηφίου στη θέση του επικεφαλής του Διεθνούς Νομισματικού Ταμείου.\nΕν μέσω ασφυκτικών πιέσεων που ασκεί η Γηραιά Ηπειρος για «γρήγορη διαδοχή του Ντομινικ Στρος Καν», καθώς «τρέχουν» τα πακέτα στήριξης για την αντιμετώπιση της κρίσης χρέους στην Ευρωζώνη, οι αναδυόμενες οικονομίες προσπαθούν να αδράξουν την ευκαιρία για να μπουν στο παιχνίδι των παγκόσμιων χρηματοπιστωτικών εξελίξεων. Ωστόσο, παρά το γεγονός ότι ο εκτελών χρέη διευθύνοντος συμβούλου του Ταμείου, Τζον Λίπσκι, διαβεβαίωσε πως ο νέος επικεφαλής του ΔΝΤ θα επιλεχθεί βάσει της αξίας του και πως «όλα τα σενάρια παραμένουν ανοιχτά», οι περισσότεροι αναλυτές έχουν ήδη προεξοφλήσει πως η Ευρώπη θα καταφέρει να διατηρήσει το υψηλόβαθμο αξίωμα.\nΟπως επισημαίνουν, ΗΠΑ και Ευρώπη κατέχουν μαζί τις περισσότερες ψήφους στον διεθνή οργανισμό και οι δύο προβάλλουν ως βασικό επιχείρημα για την επιλογή του νέου διευθυντή «την έλλειψη χρόνου». Ετσι, τα ΜΜΕ θεωρούν πολύ πιθανό πως ΗΠΑ και ΕΕ θα συμφωνήσουν σε έναν μοναδικό υποψήφιο -ίσως στην Γαλλίδα υπ. Οικονομικών, Κριστίν Λαγκάρντ, που σήμερα θεωρείται φαβορί- τον οποίο θα ανακοινώσουν στη Σύνοδο του G8 την ερχόμενη εβδομάδα.\nΑπό την άλλη πλευρά, αναδυόμενες οικονομίες στην Ασία αλλά και στη Λατινική Αμερική που προσπαθούν να πείσουν για την ανάγκη να υπάρξει αλλαγή της σκυτάλης στο τιμόνι του ΔΝΤ αντιμετωπίζουν ένα πολύ σημαντικό πρόβλημα. Οπως επισημαίνεται από αναλυτές, ούτε η Ασία ούτε η Λατινική Αμερική φαίνονται ικανές να καταλήξουν σύντομα σε έναν μοναδικό υποψήφιο ώστε να δημιουργήσουν ένα αντίβαρο στην όποια πρόταση ΗΠΑ-ΕΕ.\nΑντιθέτως, εμφανίζουν μια εικόνα διάσπασης, με τη Ρωσία και τις πρώην χώρες της Σοβιετικής Ενωσης να προωθούν τον επικεφαλής της Κεντρικής Τράπεζας του Καζακστάν, Γκριγκόρι Μαρτσένκο, το Μεξικό να προτείνει τον υπ. Προϋπολογισμού της χώρας, Ερνέστο Κορντέρο, το Πεκίνο να κλίνει προς τον πρώην αντιπρόεδρο της Λαϊκής Τράπεζας της Κίνας, Ζου Μιν, και την Τουρκία να εμμένει στην υποψηφιότητα του πρώην υπ. Οικονομικών, Κεμάλ Ντερβίς.\nΠάντως, μέχρι στιγμής παρότι η λίστα των υποψηφίων δείχνει να μεγαλώνει, ολοένα και περισσότερες χώρες τάσσονται ανοιχτά υπέρ της υποψηφιότητας της Κριστίν Λαγκάρντ, η οποία βέβαια δεν έχει επιβεβαιώσει επισήμως πως ενδιαφέρεται για τη θέση. Ετσι, μετά τη στήριξη που εξέφρασαν στο πρόσωπο της Λαγκάρντ αρκετές κυβερνήσεις της ΕΕ, δημοσιεύματα στα ΜΜΕ έλεγαν πως ακόμη και ορισμένες ασιατικές χώρες τείνουν να υποστηρίξουν τη Γαλλίδα υπ. Οικονομικών για την αντικατάσταση του Ντομινίκ Στρος Καν.\nΤο ΔΝΤ πρέπει να είναι ανοιχτό και σε διευθυντές εκτός Ευρώπης, υποστήριξε ο Μεξικανός επικεφαλής του Οργανισμού Οικονομικής Συνεργασίας και Ανάπτυξης (ΟΟΣΑ), Ανχελ Γκουρία.\nΣΤΟΧΟΠΟΙΟΥΝ ΤΗ «ΓΑΛΛΙΚΗ ΚΟΥΛΤΟΥΡΑ»\n«Πόλεμος» ανάμεσα στα ΜΜΕ Γαλλίας - ΗΠΑ\n«Πόλεμος» έχει ξεσπάσει ανάμεσα στα γαλλικά και τα αμερικανικά ΜΜΕ με αφορμή τη δίκη του Ντομινίκ Στρος Καν. Οπως επισημαίνουν εξοργισμένα δημοσιεύματα στη Γαλλία, οι Αμερικανοί συνάδελφοί τους μοιάζουν να έχουν «μπερδέψει» τους κατηγορούμενους και, αντί του Ντομινίκ Στρος Καν, έχουν καθίσει στο σκαμνί ολόκληρη τη χώρα.\nΟπως επισημαίνει η «Λιμπερασιόν», χαρακτηριστικό της «επίθεσης» που δέχεται σύσσωμη η Γαλλία από τα αμερικανικά μέσα είναι άρθρο του περιοδικού «Vanity Fair», το οποίο υποστηρίζει πως «στη Γαλλία, έτσι συνηθίζουν να δίνουν φιλοδώρημα στις καμαριέρες». Εξίσου εξοργιστικό χαρακτηρίζεται και δημοσίευμα στον διαδικτυακό τόπο της New York Daily News όπου καταγγέλλεται στο σύνολό της «η γαλλική κουλτούρα», καθώς υποστηρίζεται πως σε αυτήν θεωρείται «θεμιτό» να συνωμοτεί κανείς με σκοπό να αποσιωπηθεί η απόπειρα βιασμού.\nΕπιπλέον, στο ίδιο άρθρο αναφέρεται πως το βασικό πρόβλημα της Γαλλίας είναι πως στη χώρα αυτήν οι συμπεριφορές όπως αυτή του Στρος Καν θεωρούνται «πλεονέκτημα» και όχι έγκλημα όπως στις ΗΠΑ, ενώ επαναλαμβάνεται πως οι Γάλλοι έχουν την «απιστία στο DNA τους».\nΚυριακή, 22 Μαΐου 2011, 14:37


Hands-on φωτογραφίες του Galaxy Note 7R αποκαλύπτουν μπαταρία 3200mAh - GizChina Greece\nΗ Samsung θα επανακυκλοφορήσει το διαβόητο Galaxy Note 7 αρχίζοντας στην έδρα της τον επόμενο μήνα. Το τηλέφωνο θα κυκλοφορήσει ως Galaxy Note 7R όπου το “R” πιθανότατα να σημαίνει «refurbished»\nΤο Samsung Galaxy Note 7R θα είναι ίδιο ακριβώς με το αρχικό μοντέλο με μόνη διαφορά την μικρότερη μπαταρία. Η μικρότερη και επανασχεδιασμένη μπαταρία αποτελεί την λύση της Samsung από το να προλάβει πιθανή έκρηξη του κινητού. Η εικόνα που έχουμε από το TecnoBuffalo δείχνει το Note 7R και αποκαλύπτει την πιθανή χωρητικότητα της μπαταρίας. Η οθόνη με τις πληροφορίες για το κινητό αναφέρει την προαναφερόμενη μπαταρία. Το κινητό επίσης θα κυκλοφορήσει με Android 7.0 Nougat.\nΟι λοιπές προδιαγραφές αναμένουμε να είναι οι ίδιες. Αυτό σημαίνει ότι το Note 7R θα έχει οθόνη 5,7 ιντσών, 4GB RAM, και τον επεξεργαστή Exynos 8890. Η πίσω κάμερα θα είναι με φακό 12MP ενώ η εμπρόσθια με φακό 5MP για selfies.\nΗ τιμολόγηση από ότι αναφέρεται εώς τώρα θα φτάνει τα 700,000 Κορεάτικα Γουόν, περίπου 620 δολάρια. Η αρχική τιμή πέρσι έφτανε τα 900 δολάρια οπότε και έχουμε μια μείωση 250 δολαρίων. Η Samsung δεν έχει επιβεβαιώσει ακόμα αν το Galaxy Note 7R θα κυκλοφορήσει εκτός της Νότιας Κορέας αλλά την προηγούμενη εβδομάδα είδαμε την συσκευή να περνάει πιστοποίηση από την FCC.\nTags: galaxy note 7Rnote 7Rsamsung galaxy note7\nNext post Samsung Galaxy Tab A 10.1 2016: ξεκινά η αναβάθμιση σε Android 7.0 Nougat\nPrevious post Meizu MX7: διέρρευσε η πρώτη φωτογραφία του με λεπτά bezels


Κινητοποίηση της αντιτρομοκρατικής σε προάστιο του Παρισιού - CNN.gr\nΚινητοποίηση της αντιτρομοκρατικής σε προάστιο του Παρισιού\nΠαρασκευή, 11 Μαρτίου 2016 12:40\nΑντικρουόμενες αναφορές έκαναν νωρίτερα λόγο για υπόθεση ομηρίας σε προάστιο του Παρισιού και απειλή καμικάζι με γιλέκο εκρηκτικών στο λύκειο Enghien-les-Bains\nΗ ειδική ομάδα RAID, η αντιτρομοκρατική της Γαλλίας, σύμφωνα με τις πληροφορίες βρέθηκε στο σημείο.\nΣτις πλατφόρμες κοινωνικής δικτύωσης εμφανίστηκαν αρκετές φωτογραφίες που απεικονίζουν την έντονη αστυνομική παρουσία και τον αποκλεισμό της περιοχής.\n#Enghien L'intervention du #Raid serait liée à la présence d'un forcené, retranché chez lui. Pas d'otage pic.twitter.com/WIE0ST65XG\n— B3zero (@B3zero) March 11, 2016\nΜια κάτοικος της περιοχής δημοσίευσε στον προσωπικό της λογαριασμό στο twitter «όταν σου λέει η κόρη σου ότι υπάρχει σε εξέλιξη ομηρία στο σχολείο της και παρέμβαση της RAID», δημοσίευση που στην συνέχεια έσβησε.\nΗ γυναίκα πρόσθεσε λίγο αργότερα ότι η κατάσταση ομηρίας ήταν σε περιοχή κοντά στο σχολείο ενώ αμέσως μετά μια ασκούμενη δημοσιογράφος της Le Figaro την διαβεβαίωσε ότι δεν υπάρχει κατάσταση ομηρίας.\nContrairement aux 1ères infos, l'intervention du #Raid n'a pas lieu dans un lycée de #Enghien mais à proximité pic.twitter.com/2Cfh7QPATa\nΗ γαλλική εφημερίδα Le Parisien επίσης διέψευσε τις πληροφορίες που έκαναν λόγο για ομηρία στο σχολείο.\nΣύμφωνα με την εφημερίδα, ένας άνδρας σε κατάσταση αμόκ περικυκλώθηκε από τις δυνάμεις ασφαλείας.\nΌπως προέκυψε στη συνέχεια, επρόκειτο για έναν άνδρα ο οποίος βρισκόταν σε κατ’οίκον κράτηση κι οποίος κατά την τακτική επίσκεψη της αστυνομίας, αρνήθηκε να ανοίξει την πόρτα. Ο άνδρας άρχισε να φωνάζει και να απειλεί ότι θα πυροβολήσει.\nΗ γυναίκα του, σύμφωνα με τα γαλλικά μέσα, κατάφερε να διαφύγει ενώ στην συνέχεια είπε στην αστυνομία ότι ο άνδρας της έχει στην κατοχή του δύο όπλα. Η αντιτρομοκρατική κλήθηκε στο σημείο και στη συνέχεια μετά από διαπραγματεύσεις ο άνδρας συνελήφθη.\nΚΟΣΜΟΣ\t· ΕΝΟΠΛΟΣ\t· ΠΑΡΙΣΙ\t· SOCIAL MEDIA


Φλεβαράκης: «Συγχαρητήρια σε παίκτες και κόσμο» | SDNA\nΦλεβαράκης: «Συγχαρητήρια σε παίκτες και κόσμο»\n24 Ιανουαρίου 2015, 18:49\nΤα Τρίκαλα επικράτησαν του ΚΑΟΔ και ο Κώστας Φλεβαράκης δεν παρέλειψε να συγχαρεί τους παίκτες για την προσπάθειά τους αλλά και τους φιλάθλους για την παρουσία τους στο γήπεδο.\nO προπονητής των Τρικάλων είπε αρχικά πως «ήταν ένα παιχνίδι με πολύ άγχος και για τις δύο ομάδες, αλλά σίγουρα περισσότερο για τον γηπεδούχο και γι αυτόν που έχει χάσει το πρώτο ματς. Ο ΚΑΟΔ σε σχέση με τον πρώτο γύρο είναι σαφώς πιο ενισχυμένος με κάποια παιδιά πολύ έμπειρα ειδικά στην περιφέρεια, είναι μια ομάδα που και στην άμυνα είναι πολύ καλή και ομαδική καθώς μιλάμε για ένα πρωτάθλημα που είναι σαφώς πολύ ανταγωνιστικό με πολύ καλές ομάδες και κανένα παιχνίδι δεν είναι εύκολο με όποιον και να παίζεις σε όποιο γήπεδο και να παίζεις. Και αν η βαθμολογική θέση είναι χαμηλή για κάποιους, αυτό δεν σημαίνει απολύτως τίποτα. Και νομίζω το δείξαμε και εμείς στα προηγούμενα παιχνίδια.\nΕπίσης, ο Κώστας Φλεβαράκης είπε: «Στο παιχνίδι νομίζω ότι αν εξαιρέσεις το άγχος και ότι ο ΚΑΟΔ έχει πιο ποιοτικά γκαρντ και περισσότερα παιδιά ήταν απαραίτητο για μας να παίξουμε με τέταρτο χειριστή χρησιμοποιώντας αρκετά τον Χουχούμη δίπλα στους δύο Αμερικάνους. Και με πολλές αλλαγές προσπαθήσαμε να αποτρέψουμε τον ΚΑΟΔ απ’ αυτό που ήθελε να κάνει, σε κάποιο βαθμό αυτό έπιασε, θεωρώ ότι αν δεν είχαμε τόσα πολλά λάθη, γιατί υπήρχε ένα πολύ υψηλό ποσοστό στο δίποντο, η ομάδα λειτούργησε καλά στο να πάει εκεί που πρέπει, αλλά υπήρχαν πολλά λάθη και κάποια ήταν αυτό που λέμε «φτηνά» καθώς θα μπορούσαμε να έχουμε ένα διαφορετικό αποτέλεσμα χωρίς αυτά τα λάθη. Σίγουρα και το άγχος και η φρεσκάδα που δεν είχανε κάποιοι παίχτες μας ήταν μεγάλο μείον, αυτά πρέπει να δούμε για την επόμενη μέρα. Να δώσω συγχαρητήρια σε όλα τα παιδιά και των δύο ομάδων για την πολύ μεγάλη προσπάθεια που έκαναν καθώς ήταν ένα παιχνίδι δύσκολο με πολύ επαφή και δυναμισμό, νομίζω ότι και για τον κόσμο από αυτή την άποψη έγινε ένα πολύ καλό παιχνίδι. Να δώσω συγχαρητήρια και στον κόσμο και στα πολλά παιδιά που ήρθαν στο γήπεδο καθώς έχω πει πως σε αυτά τα ματς όποιος αγαπάει την ομάδα έρχεται και δείχνει έμπρακτα την στήριξή του και είναι καλό που βλέπουμε νέα παιδιά στο γήπεδο. Καλή συνέχεια στον κόουτς και στον ΚΑΟΔ».\nΟ Σλάβεν Τσούπκοβιτς από την πλευρά του είπε: «Ηταν μια σημαντική νίκη για μας σε έΈνα δύσκολο παιχνίδι απέναντι σε μία καλή ομάδα. Θεωρώ ότι στις τελευταίες εβδομάδες κάναμε πολύ καλές εμφανίσεις και είχαμε ένα πολύ καλό παιχνίδι με ΠΑΟΚ όπου χάσαμε για δύο πόντους. Πρέπει να συνεχίσουμε τις καλές εμφανίσεις αν και υπάρχει μια διακοπή στην λίγκα. Το επόμενο παιχνίδι στην Αμαλιάδα με τον Κόροιβο είναι πολύ σημαντικό και πρέπει να το κερδίσουμε για να ανέβουμε βαθμολογικά. Ευχαριστώ τους οπαδούς μας και όλον τον κόσμο που ήρθε στο γήπεδο για την υποστήριξη του και τους περιμένουμε στο επόμενο παιχνίδι εντός με τον Πανιώνιο».\nΑλεξανδρής: «Είμαι προβληματισμένος»\nΛυκογιάννης: «Συγχαρητήρια στα παιδιά»\nΣκουρτόπουλος: "Να γίνουμε πιο ομαδικοί"


Ταυτοποιήθηκαν τα οστά του Φιλίππου Β’, πατέρα του Μ.Αλεξάνδρου! | have2read\nΟ περίφημος «Τάφος του Φιλίππου» δεν είναι τελικά αυτός που θεωρούσαμε ότι φιλοξενεί τα λείψανα του θρυλικού βασιλιά Φιλίππου Β’ της Μακεδονίας, πατέρα του Μεγάλου Αλεξάνδρου, αλλά ένας άλλος γειτονικός τάφος!\nΣε αυτό το συμπέρασμα καταλήγει μιας νέα μελέτη που δημοσιεύθηκε στο Proceedings of the National Academy of Sciences (PNAS), και η οποία βασίστηκε στα σκελετικά υπολείμματα που βρέθηκαν στην ανασκαφή του «Τάφου Ι». Αυτός ο τάφος βρίσκεται στο εσωτερικό του λόφου Μεγάλης Τούμπας, περιοχή κοντά στη πόλη της Βεργίνας στη Μακεδονία.\nΕπικεφαλής της έρευνας είναι ο αρχαιολόγος Αντώνης Μπαρτσιώκας του Δημοκρίτειου Πανεπιστημίου Θράκης και ο Juan Luis-Arsuaga του Centro Mixto Universidad Complutense de Madrid. Την πολύτιμη βοήθεια της, έδωσε και μια ομάδα ερευνητών, ενώ η χρήση της »state-of-the-art» σάρωσης, οι τεχνικές ακτινογραφίας και ο εξοπλισμός, συνετέλεσαν σημαντικά στην ακρίβεια του αποτελέσματος. Ο σκελετός δεν βρέθηκε κατά την διάρκεια αυτής της έρευνας.Οι αρχαιολόγοι τον είχαν βρει σε προηγούμενη ανασκαφή αλλά δεν μπορούσαν να τον ταυτοποιήσουν. Κατά την έρευνα του κ. Μπαρτσιώκα, ο σκελετός του Τάφου 1 εξετάστηκε πολύ προσεκτικά. (Βρέθηκε στον πρώτο από τους τρεις βασιλικούς τάφους της Βεργίνας που βρίσκονται στην περιοχή της Τούμπας.)\nΜέχρι σήμερα θεωρούσαμε ότι ο δεύτερος από τους τρεις τάφους («Τάφος 2»), που συνήθως ονομάζεται «Τάφος του Φιλίππου,» περιείχε τα λείψανα του βασιλιά Φιλίππου Β ‘. Αυτή η πεποίθηση στηριζόταν σε πολλά αποδεικτικά στοιχεία. Σε αυτό το συμπέρασμα είχε καταλήξει με την έρευνά του το Πανεπιστήμιο του Μπρίστολ,ο καθηγητής ανατομίας Jonathan Musgrave, ο Βρετανός αρχαιολόγος John Prag, ο ιατρικός εικονογράφος Richard Neave, αλλά και οι μελέτες πανεπιστημίου του Μάντσεστερ. Όλοι κατέληγαν στο συμπέρασμα ότι ο Τάφος 2 φέρει τα λείψανα του Φιλίππου.\nΠοια ήταν τα στοιχεία που οδηγούσαν σε αυτήν (την λανθασμένη σύμφωνα με τα νέα στοιχεία) πεποίθηση;\nΟ σκελετός που βρέθηκε στον δύο θαλάμων βασιλικό Τάφο2 το 1977 ήταν αυτή ενός άνδρα 35 έως 55 ετών,(ο Φίλιππος πέθανε στα 46), του οποίου η χρονολόγηση «έπεφτε» κοντά με την ηλικία που πέθανε ο Φίλιππος.\nΕπίσης παρουσίαζε σημάδια από πληγές μάχης, βασικό χαρακτηριστικό της ανατομίας του Φιλίππου ο οποίος έφερε πολλά τράυματα από τις μάχες στις οποίες συμμετείχε.\nΤοποθετήθηκε σε μια χρυσή λάρνακα, που έφερε ανάγλυφα τον ήλιο της Βεργίνας, το έμβλημα της μακεδονικής βασιλικής οικογένειας.\nΆλλα αντικείμενα που συνδέονται με εκείνο τον σκελετό, ήταν ένα σιδερένιο κράνος, μια ασπίδα, ένας θώρακας από σίδηρο και χρυσό, ένα επιχρυσωμένο διάδημα, και δύο πορτραίτα από ελεφαντόδοντο. Πέρα από το γεγονός ότι τα πολύτιμα υλικά του πολεμικού εξοπλισμού οδήγησαν στο συμπέρασμα ότι πρόκειται για ένα βασιλικό πρόσωπο, αυτού του είδους τα αντικείμενα σε ταφή μαρτυρούν ότι ο θανών ήταν ένα πρόσωπο με ενεργό ιστορικό στο πεδίο της μάχης. Η ηλικία του σκελετού, ο πολεμικός εξοπλισμός και τα πολύτιμα υλικά, οδήγησαν τότε τους αρχαιολόγους στο συμπέρασμα ότι πρόκειται για τον Φίλιππο. Για τα δύο πορτραίτα που συμπληρώνουν την συλλογή αντικειμένων του τάφου, οι αρχαιολόγοι θεωρούσαν ότι ανήκουν στον Φίλιππο Β ‘και τον Αλέξανδρο.\nΕπιπλέον, βρέθηκαν τα λείψανα μιας γυναίκας, που πιστευόταν ότι ανήκουν στην Κλεοπάτρα, την σύζυγο του Φιλίππου.Αυτά βρέθηκαν στο δεύτερο θάλαμο του τάφου.\nΤα νέα στοιχεία που καταρρίπτουν την άποψη ότι τα λείψανα στο Τάφο 2 είναι του Φιλίππου:\nΗ πρόσφατη έρευνα, έδειξε ότι τα βασιλικά αντικείμενα που βρέθηκαν στον τάφο χρονολογούνται γύρω στο 317 π.Χ.,χρονολογία που τοποθετείται μετά τη δολοφονία του Φιλίππου το 336 π.Χ.\nΜια λεπτομερέστερη μελέτη του σκελετού από τον κ. Μπαρτσιώκα πρότεινε ότι ο σκελετός είχε ασυνήθιστα ανατομικά χαρακτηριστικά που φαίνεται να επλήγησαν από αποτέφρωση και ανεπαρκή ανασυγκρότηση των λειψάνων,γεγονός που αποδεικνύει ότι δεν δόθηκε η δέουσα προσοχή, που θα αποδιδόταν σε έναν βασιλιά.\nΕπιπλέον, τα λείψανα δεν φέρουν κάποια από τα χαρακτηριστικά στοιχεία- πληγές ευρύτερα γνωστά από τη βιβλιογραφία που να μπορούν να συνδεθούν με τον πολεμιστή βασιλιά. Ιδιαίτερα μια πληγή από λόγχη που απέκτησε στο πόδι του, κατά την διάρκεια μάχης η οποία έπληξε τον μονάρχη τρία χρόνια πριν τον θάνατό του στα 336 π.Χ., δεν υπάρχει στον σκελετό αυτού του τάφου.\nΤα στοιχεία που αποδεικνύουν ότι τα λείψανα του Τάφου 1 ανήκουν στον Μακεδόνα βασιλια:\nΟ σκελετός που βρέθηκαν στον Τάφο1,φαίνεται να ταιριάζει με την περιγραφή του Φιλίππου.Είναι εντυπωσιακά ψηλός, στο 1.80,45 ετών και στο πόδι φέρει μια κακή άρθρωση στο γόνατο, που δείχνει σαφείς ενδείξεις αγκύλωσης. Μια τρύπα μέσα στο γόνατο, είναι ενδεικτική της πληγής που μπορεί να προκληθεί από αιχμηρό αντικείμενο, όπως μια γρήγορη κίνηση καρφώματος από ένα δόρυ.\nTα οστά που αποδίδονται στον Φιλιππο Β’\nΕπίσης,τα σημάδια του τραύματος που σχετίζονται με τη φλεγμονή, παρουσιάζουν ασύμμετρες οστικές αλλοιώσεις που υποδηλώνουν το σύνδρομο Wryneck, μια πάθηση που προκαλεί Κλίση της Κεφαλής και συνδυάζεται με ανώμαλο βηματισμό, από το οποίο έπασχε και ο Φίλιππος μετά το τραύμα του.\nΑπόδοση της στάσης και του βηματισμού του Φιλίππου εξαιτίας του τραύματος\nΕπιπλέον,ο Τάφος 1 περιείχε τα λείψανα μιας 18χρονης κοπέλας και ενός βρέφους 42 εβδομάδων αγνώστου φύλου. Ο συνδυασμός αυτών των δύο επιβεβαιώνει μια ζοφερή ιστορία την οποία πολλοί ιστορικοί εκείνης της εποχής αλλά και των επόμενων αιώνων περιέγραψαν σε ιστορικά κείμενα. Σύμφωνα με τα γραπτά του Διοδώρου, η Ολυμπιάδα, τέταρτη σύζυγος του Φιλίππου, λίγο μετά την δολοφονία του τελευταίου, κι αφού ο γιος της Αλέξανδρος έγινε βασιλιάς της Μακεδονίας,έκαψε το σώμα του δολοφόνου του Φιλίππου, ενώ λίγες μέρες μετά, ανάγκασε την Κλεοπάτρα(προηγούμενη σύζυγο του Φιλίππου) να κρεμαστεί, αφού πρώτα σκοτώσει την κόρη της.\nΛείψανα που αποδίδονται στην Κλεοπάτρα\nΛείψανα που αποδίδονται στο βρέφος\nΟι συγγραφείς προτείνουν ότι ο τάφος 1 περιέχει τα λείψανα του Φιλίππου Β ‘, καθώς και της σύζυγου του Κλεοπάτρας και του παιδιού τους.\nΣε ποιον όμως μπορεί να ανήκει ο Τάφος 2;\nΟι αρχαιολόγοι πιθανολογούν ότι ο Τάφος 2 περιέχει τα λείψανα του βασιλιά Αρριδαίου, ενός από τους γιους του βασιλιά Φιλίππου, και της συζύγου του Ευρυδίκης.\n*Bartsiokas, et al., The lameness of King Philip II and Royal Tomb I at Vergina, Macedonia, Proceedings of the National Academy of Sciences, http://www.pnas.org/cgi/doi/10.1073/pnas.1510906112.\n← Πολιτική με άλλη οπτική…\nΈνα δέντρο,40 διαφορετικοί καρποί! →


Το νέο έργο του Κωνσταντίνου Βήτα στην Εναλλακτική Σκηνή της ΕΛΣ\nΑρχική > Μουσική > Το νέο έργο του Κωνσταντίνου Βήτα στην Εναλλακτική Σκηνή της ΕΛΣ\nΟ Κωνσταντίνος Βήτα, ένας από τους σημαντικότερους εκπροσώπους της ελληνικής ηλεκτρονικής σκηνής, «συνομιλεί» με το ποιητικό έργο του Γιάννη Ρίτσου στην παράσταση «Ο κόσμος είναι ένας».\nΈνα ηλεκτρονικό ταξίδι στο εσωτερικό σύμπαν του ποιητή, «Ο κόσμος είναι ένας» έρχεται σε πρώτη παρουσίαση στην Εναλλακτική Σκηνή της Εθνικής Λυρικής Σκηνής στο ΚΠΙΣΝ για τέσσερις παραστάσεις στις 30, 31 Ιανουαρίου και 1, 2 Φεβρουαρίου 2020.\nΗ παράσταση αποτελεί μια μεγάλη ζωντανή εγκατάσταση με πρωτότυπη μουσική του Κωνσταντίνου Βήτα και βίντεο του Νίκου Πατρελάκη που αποδίδουν με τρόπο μοναδικό το ταξίδι στην ποίηση του Γιάννη Ρίτσου, προσφέροντας μια σπάνια οπτικοακουστική εμπειρία. Τα ποιήματα απαγγέλλουν ο Κωνσταντίνος Βήτα και η Όλια Λαζαρίδου.\nΣτη ροή της παράστασης παρουσιάζεται ένας κύκλος είκοσι ποιημάτων από όλο το φάσμα του έργου του μεγάλου ποιητή σε μια ατμοσφαιρική δίνη από ambient ηχοτοπία, πιάνο και επεξεργασμένες φωνές που έρχονται μέσα από τις σελίδες των ποιημάτων του. Ο ήχος των ποιημάτων, ενσωματωμένος στο ηχητικό σύστημα του Κωνσταντίνου Βήτα, δημιουργεί νέες αναφορές και καινούριες αναγνώσεις στο έργο του.\nΈχοντας διαγράψει μια μακρά και σπουδαία πορεία στη σύγχρονη ελληνική μουσική με ευρεία αναγνώριση, ο Κωνσταντίνος Βήτα παραμένει ένας ασταμάτητα δημιουργικός, ανατρεπτικός και ανήσυχος καλλιτέχνης. Από τις αρχές της δεκαετίας του ’90 και τη δημιουργία των καινοτόμων Στέρεο Νόβα μέχρι τις μέρες μας, εξακολουθεί να κάνει τραγούδια όλα όσα συμβαίνουν γύρω του, να πειραματίζεται με τον ηλεκτροακουστικό ήχο και να διευρύνει τις ηλεκτρονικές του περιπλανήσεις. Στη διάρκεια της πολύχρονης καριέρας του, συνέθεσε μουσική για θεατρικές και χορευτικές παραστάσεις και κινηματογραφικές ταινίες, διασκεύασε έργα του Μάνου Χατζιδάκι στο Transformations και πειραματίστηκε με το ρεμπέτικο.\nΟ Κωνσταντίνος Βήτα για πρώτη φορά καταπιάνεται με το ποιητικό έργο του Γιάννη Ρίτσου στη μουσική παράσταση Ο κόσμος είναι ένας της Εναλλακτικής Σκηνής της ΕΛΣ. Με την ποίησή του ήρθε σε επαφή όταν ήταν ακόμη έφηβος. «Η ποιητική του στάση και μέθοδος, ο τρόπος που κατέγραφε τις ποιητικές του εμπειρίες ήταν αποκάλυψη. Οι εικόνες του ήταν κι αυτές τόσο παράξενες, τόσο εντυπωσιακά ακριβείς, είχε έναν μοναδικό τρόπο να αντιστρέφει το συνηθισμένο για να εκφράσει την αθάνατη αλήθεια. Ποιος ήταν ο ποιητής αυτός, αλήθεια; Μακριά από την αισθητική των συναισθημάτων και εκεί που όλοι περίμεναν τη λογική εξήγηση, τα ποιήματά του μεταμορφώνονταν σε κοφτερά μεγάλα βράχια που πάνω τους έσκαγαν ολόμαυρα κύματα. Ποίηση εξομολογητική, γεμάτη από ανείπωτους ήχους και ακρωτήρια», σημειώνει.\nΕιδικά κινηματογραφημένα για την παράσταση, τα βίντεο φέρουν την υπογραφή του μουσικού και σκηνοθέτη Νίκου Πατρελάκη. Τα γυρίσματα διήρκεσαν περίπου ένα μήνα και πραγματοποιήθηκαν σε διάφορες τοποθεσίες της Πελοποννήσου. Από το τραχύ αλλά και μελαγχολικό περιβάλλον της Μονεμβασιάς μέχρι την απέραντη θέα στο Αιγαίο από τον Κάβο Μαλιά. «Αφεθήκαμε στο τυχαίο, σε μια πολύτιμη περιήγηση για μας, και δικό μας βίωμα πια. Περιπλανηθήκαμε με τις κάμερες σε μικρούς ορεινούς δρόμους και έρημες απόμερες παραλίες, κοιτάξαμε ανατολές και δύσεις, παρακολουθήσαμε με υπομονή τα σύννεφα να ταξιδεύουν στον ορίζοντα», σημειώνει ο Νίκος Πατρελάκης. «Βράχοι, θάλασσα και ουρανός, από την πρώτη ηλικία μέχρι το τέλος, ως συνεχής πηγή έμπνευσης. Σκοτεινές πραγματικότητες και γεγονότα, σε χέρσα περιβάλλοντα εξορίας, και μια αδιάκοπη προσπάθεια “να αντιπαραταχθεί στην αγριότητα, στη σκληρότητα, στη βία και στην καταπίεση η πίστη ότι υπάρχει ο έρωτας, υπάρχει η ομορφιά, υπάρχει η ζωή”».\n30, 31 Ιανουαρίου & 1, 2 Φεβρουαρίου 2020\nΣύνθεση: Κωνσταντίνος Βήτα\nΣκηνοθεσία, επεξεργασία βίντεo: Νίκος Πατρελάκης\nΣυνθετητές: Χρήστος Αλεξάκης, Αντώνης Χατζηκωνσταντής\nΑπαγγελία: Κωνσταντίνος Βήτα, Όλια Λαζαρίδου\nΤιμές εισιτηρίων: 15€, 20€\nΦοιτητικό, παιδικό: 10€\nΩράριο: Καθημερινά 09.00-21.00\nΕκδοτήρια Ticket Services\nΕναλλακτική Σκηνή της Εθνικής Λυρικής Σκηνής\nΗ Νατάσα Μποφίλιου επιστρέφει μ΄ένα μοναδικό live\nΒρήκαμε τον πιο καλό λόγο για να πάτε φέτος στα Κουφονήσια\nTραγούδι για τη δολοφονία του Τζορτζ Φλόιντ έγραψαν oι Bοn Jovi\nThis Shadow: Ακούστε το νέο τραγούδι της Χαρούλας Αλέξίου και της Yasmin Levy\nWim Mertens: Η «αναπόφευκτη» επιστροφή του αρχιτέκτονα του μινιμαλισμού\nΓιώργος Περρής: «Φοβάμαι μην τυχόν δεν αγαπήσω ή δεν αγαπηθώ όσο θέλω»\nΣε αυτές τις περιοχές εντοπίζονται τα νέα κρούσματα- Πού ανησυχούν\nΤι απαντά ο ειδικός: Μπορεί η αφαίρεση σπίλων να γίνει το καλοκαίρι;\nΠόσα κρούσματα κορωνοϊού ανακοινώθηκαν σήμερα, 13/7, από τον ΕΟΔΥ\nΤραγικό: Νύφη υπέστη αλλεργικό σοκ και πέθανε στη δεξίωση του γάμου της\nΚερδίστε προσκλήσεις για την παράσταση ART στο Βεάκειο


Πήγαμε σε Μια Αθηναϊκή Παραλία και Προσπαθήσαμε να Βρούμε Νέους που Δεν Έχουν Τατουάζ - VICE\nΝαι, ήταν πολύ δύσκολο.\nΕδώ και κάποια χρόνια τα τατουάζ έχουν γίνει κάτι παραπάνω από μόδα. Με μια -μικρή- δόση υπερβολής θα λέγαμε ότι πλέον είναι πιο φυσιολογικό να έχεις διακοσμήσει το σώμα σου με ένα σχέδιο που σου αρέσει, παρά να μην έχεις καθόλου μελάνι πάνω σου. Ειδικά αν είσαι μεταξύ 20 και 30 ετών. Λίγο η μόδα του κλαρινογαμπρού, λίγο το γεγονός ότι η τέχνη του τατουάζ έχει σχεδόν «αποποινικοποιηθεί» στα μυαλά των μεγαλύτερων και μπαμ, εν μια νυκτί ο κόσμος έγινε λίγο πιο πολύχρωμος.\nΑυτό είναι κάτι που καταλαβαίνεις εύκολα βγαίνοντας μια βόλτα σε οποιαδήποτε παραλία. Οι πιθανότητες να είσαι νέος χωρίς τατουάζ έχουν μειωθεί δραματικά και αυτό είναι κάτι που ανακάλυψα και εγώ ο ίδιος πρόσφατα, όταν αποφάσισα να κατέβω στις ακτές των νοτίων προαστίων της Αθήνας με σκοπό να βρω νέους ανθρώπους με «καθαρά» σώματα.\nΣτην πρώτη παραλία που πήγα δεν υπήρχε ούτε ένας νέος -ας πούμε μέχρι 35 ετών- που να μην είχε τατουάζ. Το πιο αστείο είναι πως όποτε πλησίαζα κάποιον που φαινόταν να μην έχει, ξεπεταγόταν χαμηλά στο πόδι, ή στο μέσα μέρος του μπράτσου ένα μικρό που μου χάλαγε το ρεπορτάζ. Μάλιστα, ένας τύπος μου είπε ότι έχει τατού αλλά δεν φαίνονται επειδή είναι σε απόκρυφα σημεία.\nΗ τύχη μου άλλαξε λίγο στη δεύτερη παραλία, όταν πλησίασα ένα συμπαθέστατο, νεαρό ζευγάρι Ισπανών.\n«Δεν έχω τατουάζ επειδή το δέρμα μου είναι πολύ σκούρο και ακόμη δεν έχω βρει έναν tattoo artist που να είναι σίγουρος πως θα φανεί καλά».\n«Δεν έχω τατουάζ επειδή το δέρμα μου είναι πολύ σκούρο και ακόμη δεν έχω βρει έναν tattoo artist που να είναι σίγουρος πως θα φανεί καλά. Μου αρέσουν πολύ και τα θεωρώ μορφή έκφρασης. Ένας από τους αγαπημένους μου μουσικούς είναι ο Travis Barker, ο οποίος έχει πολύ ωραία τατουάζ και πάντα ήθελα να κάνω κι εγώ», μου εξηγεί ο Navid.\nΜιλώντας μαζί του θυμήθηκα ακόμη έναν λόγο που η συγκεκριμένη μόδα κατέκτησε τον κόσμο. Η pop κουλτούρα των '00's που μας γαλούχησε και ήταν τίγκα στα tattoo. Αν σκεφτεί κανείς ότι και εγώ που έχω τέσσερα εμπνεύστηκα απ΄ τον ίδιο άνθρωπο -τον Travis- παρότι ζω σε διαφορετική χώρα από τον Navid, το καταλαβαίνει αυτό.\n«Μου αρέσουν πάρα πολύ, αλλά κυρίως να τα βλέπω σε άλλους και όχι στο σώμα μου».\nΗ κοπέλα του από την άλλη μου είπε τα εξής: «μου αρέσουν πάρα πολύ, αλλά κυρίως να τα βλέπω σε άλλους και όχι στο σώμα μου. Ίσως να έκανα κάποια στιγμή ένα μικρό αλλά στην Ισπανία οι άνθρωποι δεν έχουν αποδεχτεί απόλυτα τα τατουάζ και δεν θα ήθελα να έχω πρόβλημα στη δουλειά μου. Μπορεί βέβαια να έκανα ένα μικρό σε σημείο που να μη φαίνεται, αλλά δεν είναι ακόμη κάτι που έχω σκεφτεί».\nΛίγο πριν τους χαιρετίσω μου εξήγησαν ότι και στην Ισπανία η μόδα των τατουάζ έχει εξαπλωθεί τρομερά τα τελευταία χρόνια και αυτό είναι κάτι που προκαλεί και στους δύο ενδιαφέρον.\nΚάπου εκεί η τύχη με εγκατέλειψε. Για αρκετή ώρα κυκλοφορούσα σαν την άδικη κατάρα ανάμεσα σε ξαπλώστρες και απλωμένες πετσέτες χωρίς αποτέλεσμα. Τα τατουάζ κυριαρχούν παντού και ενώ αυτό είναι ωραίο σε γενικές γραμμές, εκείνη την ώρα που ψηνόμουν από τον ήλιο δεν το έβλεπα και πολύ θετικά. Αφού μιλήσαμε με δύο άτομα που δεν είχαν αλλά αρνήθηκαν να φωτογραφηθούν, πετύχαμε μια τουρίστρια από τη Ρωσία.\n«Σκέφτομαι πολύ σοβαρά να κάνω και εγώ στο μέλλον».\n«Μου αρέσει πάρα πολύ όλη αυτή η τρέλα που έχει επικρατήσει και σκέφτομαι πολύ σοβαρά να κάνω και εγώ στο μέλλον. Λέω να ξεκινήσω με ένα μικρό και αν μου αρέσει να συνεχίσω και με πιο μεγάλα», μου εξηγεί. Στη συνέχεια τη ρωτάω αν οι άνθρωποι στη Ρωσία είναι ανοιχτόμυαλοι όσον αφορά τα τατουάζ: «είναι κάτι φυσιολογικό, ειδικά στις μεγάλες πόλεις όπως η Μόσχα. Για παράδειγμα, πολλοί -αν όχι οι περισσότεροι- από τους φίλους μου έχουν».\nΓια την ιστορία ούτε το αγόρι της -ένας πανύψηλος τύπος- είχε τατουάζ, αλλά δυστυχώς δεν ήθελε να τον φωτογραφίσουμε.\nΚάθε αρνητική απάντηση ήταν σαν μαχαιριά στην καρδιά.\nΛίγο πιο κάτω μια κοπέλα, κάτοικος Αθήνας αυτή τη φορά, έδειχνε να μην έχει τατουάζ κάτι που ευτυχώς επιβεβαίωσε μόλις την πλησίασα.\n«Πλέον είναι πολύ συνηθισμένο σαν εικόνα, δεν έχει καμία σχέση με παλιότερα που θεωρούταν κάτι extreme».\n«Πλέον είναι πολύ συνηθισμένο σαν εικόνα, δεν έχει καμία σχέση με παλιότερα που θεωρούταν κάτι extreme. Σήμερα οι άνθρωποι που δεν έχουν ίσως να είναι μειοψηφία. Και εγώ είχα σκεφτεί να κάνω κάποια στιγμή, όμως δεν βρήκα τον χρόνο ούτε το θεώρησα κάτι απαραίτητο. Μάλιστα, τώρα που έχω περάσει και την ηλικία της εφηβείας απομακρύνομαι όλο και πιο πολύ από την ιδέα», μου εξηγεί.\nΣτη συνέχεια τη ρωτάω αν το θεωρεί άσχημο πάνω σε άλλους: «αν δεν έχουν σε υπερβολικό βαθμό όχι, δεν είναι μια εικόνα που θα μου τραβήξει αρνητικά την προσοχή».\nΗ τύχη συνέχισε να μου χαμογελάει καθώς μέσα από ένα πλήθος καλών, μέτριων και κακών τατουάζ διέκρινα δύο νέους «στόχους». Ένα ζευγάρι νεαρών Γάλλων τους οποίους πλησίασα -σχεδόν- με δάκρυα στα μάτια. Χρησιμοποιώντας ένα πολύ δυνατό app αυτόματης διερμηνείας -που με έκανε να αισθάνομαι λες και πρωταγωνιστώ σε '80's ταινία επιστημονικής φαντασίας- κατάφερα να συνεννοηθώ μαζί τους.\n«Μου αρέσουν πολύ τα τατουάζ αλλά δεν έχω προλάβει να κάνω επειδή είμαι 18 ετών».\n«Μου αρέσουν πολύ τα τατουάζ αλλά δεν έχω προλάβει να κάνω επειδή είμαι 18 ετών», μου εξήγησε -σε τρεις, μπορεί και παραπάνω, διαφορετικές γλώσσες. Παράλληλα, απαντώντας σε σχετική ερώτηση που του έκανα, επιβεβαίωσε ότι και στη χώρα του έχει ανέβει πολύ σαν τάση.\n«Μελλοντικά ίσως κάνω και εγώ».\nΤο ίδιο μου είπε και η φίλη του, η οποία είναι ένα χρόνο μεγαλύτερη: «ούτε εγώ το έχω σκεφτεί ακόμα, μου αρέσουν όμως και μελλοντικά ίσως κάνω και εγώ».\nΣε αυτό το σημείο αξίζει να αναφέρω ότι είχαμε ήδη διασχίσει 4 διαφορετικές παραλίες για να καταφέρουμε να βρούμε τα παραπάνω άτομα. Λίγο πριν πάρω τον δρόμο της επιστροφής και ενώ είχα βάλει το κεφάλι μου κάτω από μία ντουζιέρα προσπαθώντας να την παλέψω με τη ζέστη και τον ήλιο, παρατήρησα έναν πιτσιρικά που επίσης δεν είχε τατουάζ.\n«Δεν έχω πρόβλημα με τα τατουάζ αλλά προσωπικά δεν μου αρέσουν».\nΤον πλησίασα και ανακάλυψα ότι ήταν και αυτός Γάλλος. Προφανώς, δε μιλούσε αγγλικά και έτσι έβγαλα για ακόμη μία φορά τον διερμηνέα τσέπης: «κοίτα, δεν έχω πρόβλημα με τα τατουάζ αλλά προσωπικά δεν μου αρέσουν, οπότε δε νομίζω ότι θα κάνω στο μέλλον. Είμαι μικρός ακόμα, μόλις έγινα 18, οπότε δεν είναι ότι το έχω σκεφτεί ιδιαίτερα», μου είπε λίγο πριν τον χαιρετίσω σκεπτόμενος με ανακούφιση το παγωμένο μπουκάλι νερού που με περίμενε υπομονετικά στο κοντινότερο περίπτερο.\nΚαθώς απομακρυνόμουν από την τελευταία παραλία σκέφτηκα ότι δεν γκρεμίστηκε ιδιαίτερα ο εσωτερικός μου κόσμος, αφού όλοι γνωρίζουμε ότι η τέχνη των τατουάζ κάνει θραύση στους νέους. Ωστόσο, εντυπωσιάστηκα από την ποσοστιαία διαφορά μεταξύ αυτών που έχουν με τους υπόλοιπους. Μπορεί να έτυχε, δεν ξέρω, όμως η αλήθεια είναι ότι για κάποιες ώρες έψαχνα με το κυάλι για νέους ανθρώπους χωρίς tattoo και οι περισσότεροι από αυτούς, εν τέλει, μου είπαν ότι μελλοντικά θα περάσουν στην απέναντι πλευρά.\nΘα τους περιμένω!


Ανέλαβε και επίσημα ο Σωτήρης Σωτηριάδης – απομακρύνθηκε η Μαρίνα Φιλιππίδου - η πρώτη ανακοίνωση | Kavala News Τα Νέα της Καβάλας Online\nΠαρελθόν αποτελεί εδώ και λίγες ημέρες από το Κέντρο Κοινωνικής Πρόνοιας Περιφέρειας Ανατολικής Μακεδονίας και Θράκης η δικηγόρος Μαρίνα Φιλιππίδου, η οποία είχε τοποθετηθεί στη διοίκηση του φορέα με απόφαση της προηγούμενης κυβέρνησης. Μετά την ανάδειξη νέας κυβέρνησης, της ζητήθηκε η αποχώρησή της, πράγμα που δεν έγινε αποδεκτό, ώσπου την περασμένη εβδομάδα εκδόθηκε σχετικό ΦΕΚ που ορίζει νέα διοίκηση.\nΝέος πρόεδρος του φορέα, ο οποίος περιλαμβάνει την Παιδόπολη Καβάλας και άλλα 5 ιδρύματα σε όλη την Περιφέρεια, είναι ο Σωτήρης Σωτηριάδης, λογοθεραπευτής, δημοτικός σύμβουλος Καβάλας και στέλεχος του ΣΥΡΙΖΑ.\nΣημειώνεται ότι πέρα από την Μαρίνα Φιλιππίδου, απομακρύνθηκε και η Βάσω Παπουτσή Μήττα.\nΗ Μαρίνα Φιλιππίδου, δεν έκρυψε την πικρία της για την εξέλιξη και σε σχετική της ανάρτηση στο facebook αναφέρει:\n...έτσι είναι η ζωή...όλα κάποτε τελειώνουν...έτσι σήμερα έμαθα ότι τελείωσε η θητεία μου ως Πρόεδρος στο Κέντρο Κοινωνικής Πρόνοιας Αν.Μακεδονίας Θράκης με αντικατάστασή μου. Ετσι απλά...Θέλω μέσα από τα βάθη της καρδιάς μου να ευχαριστήσω τα μέλη του Διοικητικού Συμβουλίου μου για την καλή συνεργασία μας όλο αυτό το χρονικό διάστημα και τη στήριξη τους σε κάθε δράση μας, σε κάθε εισήγησή και πρότασή μου. Κάναμε πολλά και σημαντικά σε έναν νεοσύστατο Φορέα. Ομως θα σταθώ παραπάνω στον Γιώργο Φιλιππίδη, Α’ Αντιπρόεδρο, που του χρωστώ μεγάλη ευγνωμοσύνη για όσα πρόσφερε με τις γνώσεις του και την εμπειρία του. Με βοήθησε με την ψυχραιμία στις πιο δύσκολες στιγμές. Η βοήθεια όλων τους ήταν πολύτιμη. Να ευχαριστήσω θερμά όλο το υπαλληλικό προσωπικό κάθε ειδικότητας και γενικότερα όλους τους εργαζόμενους όλων των Παραρτημάτων και του Κέντρου για τις υπεράνθρωπες προσπάθειές τους που κατέβαλαν για να στήσουμε αυτόν τον νεοσύστατο και μεγάλο φορέα της Πρόνοιας στην Περιφέρειά μας με 6 ιδρύματα, με 350 παιδιά και περιθαλπόμενους και 150 υπαλλήλους περίπου. Παρά τη δραματική μείωση του προσωπικού λόγω συνταξιοδότησης πολλών υπαλλήλων, εμείς με τη βοήθεια του προσωπικού καταφέραμε και προσφέραμε υπηρεσίες υψηλού επιπέδου. Δεν διώξαμε κανένα περιθαλπόμενο, αντιθέτως τους αυξήσαμε. Ευχαριστώ πολύ τους προμηθευτές που συνεργάστηκαν μαζί μας για τις υπηρεσίες που μας πρόσφεραν και την υπομονή τους για την πληρωμή τους που μερικές φορές καθυστερούσε χωρίς βέβαια δική μας βούληση. Ένα πολύ μεγάλο ευχαριστώ στους συμπολίτες μου αλλά και στους πολίτες όλης της Περιφέρειάς μας, της Ελευθερούπολης, της Δράμας, της Ξάνθης, της Κομοτηνής, δημόσιους και ιδιωτικούς φορείς, συλλόγους, για τον εθελοντισμό τους και την αγάπη τους και τη βοήθειά τους στα παιδιά και τους περιθαλπόμενους. Εύχομαι όλοι να συνεχίσουν να δίνουν την ίδια αγάπη στα παιδιά της καρδιάς μας! Ευχαριστώ τους συμπολίτες μου ιδιαίτερα για τα καλά τους λόγια και την υποστήριξή τους σε δύσκολες στιγμές. Αυτούς που με σταματούν στο δρόμο, μου σφίγγουν το χέρι και μου λένε "μπράβο". Μου έδωσαν και μου δίνουν πολύ δύναμη. Όμως περισσότερο από όλους ευχαριστώ τα παιδιά της καρδιάς μου όλων Παραρτημάτων για την υπέροχη αγάπη που μου έδωσαν. Αυτήν δεν μπορεί να μου την πάρει κανείς. Φεύγω στεναχωρημένη που δεν ολοκλήρωσα το έργο μου που με τόσο πάθος αγωνιζόμουν αλλά τόσο γεμάτη από αγάπη και προσφορά. Ευχαριστώ όλα τα παιδιά που με έκαναν καλύτερο άνθρωπο. Η αγάπη μου για τα παιδιά αυτά θα με κρατήσει για πάντα κοντά τους. Δεν θα με χάσουν και δεν θα τα αφήσω ποτέ. Εύχομαι καλή επιτυχία στο νέο Διοικητικό Συμβούλιο και είμαι στη διάθεσή του να βοηθήσω όποτε μου ζητηθεί.\nΗ νέα διοίκηση του φορέα εξέδωσε την Δευτέρα την ακόλουθη ανακοίνωση:\nΤην Παρασκευή 19 Ιουνίου 2015 συγκροτήθηκε σε Σώμα το νέο Διοικητικό Συμβούλιο του Κέντρου Κοινωνικής Πρόνοιας Περιφέρειας Ανατολικής Μακεδονίας και Θράκης, σύμφωνα με την αριθμ. Δ9/οικ.25479/6967/11-06-2015 Απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης που δημοσιεύτηκε στο ΦΕΚ 432/16-06-2015, τεύχος Υ.Ο.Δ.Δ., ως ακολούθως :\nΟ Σωτηριάδης Σωτήριος του Παναγιώτη, λογοθεραπευτής, ως Πρόεδρος με αναπληρώτρια την Μαρία Μικροπούλου Κωσταράκη του Χρήστου, συνταξιούχο εκπαιδευτικό .\nΗ Δέσποινα Τσιολερίδου του Έλληνα, κοινωνιολόγος, ως Α΄ Αντιπρόεδρος με αναπληρώτρια την Βασιλική Παπακωνσταντίνου του Μιλτιάδη, συνταξιούχο.\nΟ Παναγιώτης Ερμείδης του Χρήστου, συνταξιούχος δημοσίου, ως Β΄ Αντιπρόεδρος με αναπληρώτρια την Χαρίκλεια Γιαννακίδου του Ευσταθίου, δασκάλα.\nΟ Γεώργιος Χατζηθεοδώρου του Ηλία, ειδικός παιδαγωγός, ως τακτικό μέλος με αναπληρώτρια την Αρτέμιδα Βελικοπούλου του Αθανασίου, συνταξιούχο.\nΟ Σταμάτης Μαρούδας του Αλεξάνδρου, νευρολόγος, ως τακτικό μέλος με αναπληρωτή τον Μπιρόλ Μουμίνογλου του Χιλμί, λογιστή.\nΣτο νέο Διοικητικό Συμβούλιο δόθηκαν συγκεκριμένες αρμοδιότητες που αφορούν την εποπτεία και την ευθύνη των έξι Παραρτημάτων του Κέντρου Κοινωνικής Πρόνοιας Περιφέρειας Ανατολικής Μακεδονίας και Θράκης .\nΟ Πρόεδρος του Δ.Σ. του Κέντρου Κοινωνικής Πρόνοιας Περιφέρειας Α.Μ.Θ.


Αντηλιακή προστασία και ενυδάτωση - HealthOnline\nΤα αντηλιακά 1+1 δώρο είναι η πρόταση που κερδίζει το στοίχημα με το καταναλωτικό κοινό. Αποτελεί μια πρακτική όλων των εταιρειών, η οποία επαναλαμβάνεται σε αρκετές περιπτώσεις κάθε χρόνο. Η περιποίηση και η προστασία της επιδερμίδας είναι δύο πράγματα, τα οποία ενδιαφέρουν έντονα ένα μεγάλος μέρος του γυναικείου και του αντρικού πληθυσμού.\nΤο Garden of Panthenols – Set Ενυδατική Κρέμα Προσώπου (50ml) & Micellar Water All-In-One (100ml) είναι μια προσφορά που καλύπτει όλες τις ανάγκες που έχει η επιδερμίδα μας σε καθημερινή βάση.\nΗ ενυδατική κρέμα ημέρας με αντηλιακά φίλτρα προσφέρεται στη συσκευασία των 50 ml. Χάρη στην ξεχωριστή σύνθεσή της, η οποία περιλαμβάνει ενυδατικά συστατικά, αντιρυτιδικούς παράγοντες και αντιηλιακά φίλτρα, προσφέρει αποτελεσματική σύσφιξη και ενυδάτωση στο δέρμα και μια ολοκληρωμένη προστασία από την επικίνδυνη UVA/UVB ηλιακή ακτινοβολία.\nΕπιπλέον, μειώνει τις ρυτίδες έκφρασης και αυξάνει την ελαστικότητα της επιδερμίδας. Τα φυτικά εκχυλίσματα (fumaria officinalis, lemon) σε συνδυασμό με τη βιταμίνη Ε, προστατεύουν το δέρμα από τις επιβλαβείς επιδράσεις του όζοντος και των ελεύθερων ριζών. Έτσι, καθυστερούν την πρόωρη γήρανση. Τέλος, η πανθενόλη και το λάδι Αβησσυνίας διατηρούν την υγρασία στα φυσιολογικά επίπεδα και χαρίζουν στην επιδερμίδα λάμψη και βελούδινη υφή.\nΤο MICELLAR WATER all-in-one (100ml) είναι ένα ισχυρό, αλλά φιλικό προς το δέρμα, αποτελεσματικό προϊόν περιποίησης. Είναι δερματολογικά και οφθαλμολογικά ελεγμένο, κατάλληλο για όλους τους τύπους επιδερμίδας και ιδιαίτερα για τις ευαίσθητες.\nΑφαιρεί το μακιγιάζ, καθαρίζει και τονώνει, χωρίς να χρειάζεται να ξεπλυθεί στη συνέχεια. Αφήνει την επιδερμίδα απόλυτα καθαρή, ενυδατωμένη και αναζωογονημένη χωρίς να την ξηραίνει.


Η συνάντηση της ακαδημίας του Ολυμπιακού με τον Μάρκο Σίλβα (pic) - Fosonline\nΗ συνάντηση της ακαδημίας του Ολυμπιακού με τον Μάρκο Σίλβα (pic)\nΗ ομάδα Νέων του Ολυμπιακού και ο Ρικάρντο Πέρες συναντήθηκαν με τον προπονητή της Έβερτον Μάρκο Σίλβα.\nΗ ομάδα Νέων του Ολυμπιακού πραγματοποιεί το βασικό στάδιο της προετοιμασίας της στην Αγγλία και την Τρίτη νίκησε σε φιλικό παιχνίδι με σκορ 4-2 την Έβερτον. Η ομάδα του Ρικάρντο Πέρες προετοιμάζεται σε ευρωπαϊκά πρότυπα.\nΕίναι η πρώτη ακαδημία ελληνικού συλλόγου που κάνει την προετοιμασία της εκτός Ελλάδας και μάλιστα στην Αγγλία απ’ όπου τα κέρδη μπορεί να είναι τεράστια για τα παιδιά που συμμετέχουν σε αυτή τη διαδικασία. Ο Ολυμπιακός όπως είναι γνωστό φιλοξενείται στο προπονητικό κέντρο της Νότιγχαμ Φόρεστ και κατά την παραμονή του θα δώσει μία σειρά από φιλικά παιχνίδια.\nΣτο περιθώριο του φιλικού αγώνα με την Έβερτον οι Πειραιώτες είχαν την ευκαιρία να συναντηθούν με τον πρώην προπονητή του Ολυμπιακού, Μάρκο Σίλβα και νυν της Έβερτον. Οι ποδοσφαιριστές των «ερυθρόλευκων» φωτογραφήθηκαν με τον Πορτογάλο προπονητή, ο οποίος είχε την ευκαιρία να τα πει και με τον συμπατριώτη του Ρικάρντο Πέρες, ο οποίος έχει αναλάβει τις τύχες των τμημάτων υποδομής του Ολυμπιακού.


Ο Θανάσης Μπίκος κατακτά το freeroll της Πέμπτης στο Princess Casino, σήμερα το τελευταίο της εβδομάδας | PokerNews\nΟ Θανάσης Μπίκος κατακτά το freeroll της Πέμπτης στο Princess Casino, σήμερα το τελευταίο της εβδομάδας\n2017 Απρίλιος 14 Greek PokerNews Staff\nΟ Θανάσης Μπίκος έχει δείξει ιδιαίτερη αγάπη για τα freerolls του Princess Casino και αυτό απέδωσε καρπούς στο χθεσινό event. Ο Έλληνας θαμώνας του Princess Casino έχει πάρει μέρος στα περισσότερα freerolls του Goalbet Poker Room ως τώρα και εχθές κατάφερε να δει το όνομά του στην κορυφαία θέση της κατάταξης.\nΟ Μπίκος ξεπέρασε όλους τους αντιπάλους του και κατέκτησε την πρώτη θέση στο freeroll της Πέμπτης κερδίζοντας έτσι €1,000 χρηματικό έπαθλο!\nΤα freeroll του Σαββατοκύριακου ακυρώνονται λόγω των εορταστικών ημερών, έτσι το πρόγραμμα θα συνεχιστεί την επόμενη Τετάρτη κανονικά.\nΤο πρόγραμμα των freerolls θα συνεχιστεί και σήμερα, ωστόσο θα υπάρξει μία σημαντική αλλαγή, καθώς σήμερα θα γίνει το τελευταίο freeroll της εβδομάδας. Λόγω των εορταστικών ημερών του Πάσχα που ακολουθούν το ερχόμενο Σαββατοκύριακο, ΔΕΝ θα πραγματοποιηθούν τουρνουά το Σάββατο και την Κυριακή. Τα freerolls θα επανέλθουν δυναμικά στο πρόγραμμα την ερχόμενη εβδομάδα και συγκεκριμένα την Τετάρτη 19 Απριλίου με τη διοργάνωση ενός event με δωρεάν buy-in και δικαίωμα για rebuys και add-ons με μόλις €20!\nΌσοι θέλετε να πάρετε μέρος στο τελευταίο freeroll της Μεγάλης Εβδομάδας μπορείτε να δείτε παρακάτω τις σημαντικές λεπτομέρειες του event και τα τηλέφωνα επικοινωνίας.\nΠαρασκευή 18:00 ΔΩΡΕΑΝ για 5,000 μάρκες €50 για 10,000 μάρκες €50 για 20,000 μάρκες €2,000 20 λεπτά\nΤο Princess Casino και το Goalbet Poker Room σας εύχονται Καλή Ανάσταση και καλές γιορτές με υγεία και πολύ τύχη!\nPokerNews Freerolls Online Poker live poker Princess Casino Goalbet Poker Room Θανάσης Μπίκος\nΝικητής ο Δημήτρης Καραντώνας στο freeroll της Τετάρτης, €3,000 guaranteed σήμερα!\nΚάθε μέρα freeroll στο Princess με €10,000 εγγυημένα κάθε εβδομάδα του Απριλίου!\n4 ώρες 9 λεπτά πριν


«Δηλητήριο» Πανούση για Ζωή και υπουργούς του ΣΥΡΙΖΑ: Βοηθός πρωθυπουργού δεν προβλέπεται από το Σύνταγμα - στο Καρφί\n«Δηλητήριο» Πανούση για Ζωή και υπουργούς του ΣΥΡΙΖΑ: Βοηθός πρωθυπουργού δεν προβλέπεται από το Σύνταγμα\nΕκτενή αναφορά στην κριτική που δέχεται από στελέχη και βουλευτές του ΣΥΡΙΖΑ έκανε ο υπουργός αναπληρωτής Προστασίας του Πολίτη Γιάννης Πανούσης, αναφερόμενος παράλληλα και στην κόντρα με την Πρόεδρο της Βουλής Ζωή Κωνσταντοπούλου, τονίζοντας χαρακτηριστικά “θα προσέχω,αλλά θα μιλάω”. Μιλώντας στο πρωινό του Mega, ο αναπληρωτής υπουργός εκτίμησε ότι τα πράγματα θα πάνε καλά και θα περάσουμε στη διακυβέρνηση, ενώ ζήτησε από όσους πιστεύουν ότι με μολότοφ θα γίνει καλύτερη η κοινωνία μας να σταματήσουν.\nΖήτησε, μάλιστα, εμμέσως ο πρωθυπουργός να λάβει θέση για τις βολές που δέχεται λέγοντας “σε ποια κυβέρνηση του κόσμου έχουμε δει βουλευτές να βρίζουν υπουργούς και να μην πέφτει το κεφάλι τους, να μη τιμωρείται κανείς. Αν έχω εγώ δίκιο θα πρέπει να φύγουν, δεν είναι εικόνα αυτή και συνέχισε: σύγκρουση ιδεολογιών θα υπάρξει, αλλά δεν μπορεί να συνυπάρξει, θα πρέπει να διαλέξει (σ.σ ο Τσίπρας). Για την κόντρα που με την Κωνσταντοπούλου σχολίασε ότι “όταν έγινε το επεισόδιο αυτό που είπα είναι ότι ο ένας θεσμός να σέβεται τον άλλον, όχι ένας θεσμός να είναι πάνω από τον άλλον. Ο καθένας έχει τις δικές του αρμοδιότητες,\nοριζόντιες εξουσίες έχει μόνο ο πρωθυπουργός” και πρόσθεσε ότι “δεν ξέρω γιατί έγινε αυτή η επίθεση. Δεν είμαι στα μαγειρεία της εξουσία” και συνέχισε: Δεν ξέρω που δίνει διαπιστευτήρια ο καθένας όταν δίνει λόγους.\nΕρωτηθείς αν ο πρωθυπουργός είναι για τον ΣΥΡΙΖΑ ότι ήταν ο Ανδρέας Παπανδρέου για το ΠΑΣΟΚ το ‘81, o κ. Πανούσης απάντησε ότι “ο Τσίπρας είναι για την Ελλάδα του”.\nΠαράλληλα, απάντησε αρνητικά σε ερώτηση αν τον πείραξε που τον σύγκριναν με τον Δένδια και πρόσθεσε ότι “δεν άνοιξε μύτη σε 5 μήνες και μου καταλογίζουν καταστολή. Θέλουν να κουρέψουν τη δημοφιλία μου στην κοινωνία. Κρίνομαι από την εντιμότητα και τις ιδέες και τη δράση μου” και πρόσθεσε ότι «με κατηγορούν για αρχιμπάτσο από τον ΣΥΡΙΖΑ, δεν ισχύουν αυτά», ενώ σε ερώτηση μήπως σε κάποιες περιπτώσεις δεν επεμβαίνει ενώ θα έπρεπε απάντησε ότι 4 μήνες είναι υπό κατάληψη το πολυτεχνείο και δεν μου έχει ζητήσει ο πρύτανης να μπω.\nΟ κ. Πανούσης τόνισε ότι “δέχομαι πόλεμο για τις απόψεις μου” και υποστήριξε ότι στηρίζω τον Τσίπρα και την κυβέρνηση, και τον ΣΥΡΙΖΑ και τις απόψεις μου τη γνώμη μου θα τη λέω. Δεν σημαίνει ότι είμαι υπέρ της λιτότητας, αλλά πρέπει να υπάρχει σχέδιο.\nΓια τις διαδηλώσεις τόνισε χαρακτηριστικά ότι “δεν μπορείς να διχάζεις το λαό λέγοντας άλλη διαδήλωση είναι την Τρίτη και άλλη την Πέμπτη. Επίσης, αναρωτήθηκε κατά την πορεία της συζήτησης αν “έχουν καταλάβει ότι πέρασε η εποχή του Χότζα;”.\nΣε άλλο σημείο της συνέντευξή του, ανέφερε ότι “είναι σάπιο στην αστυνομία θα κοπεί, ενώ εξέφρασε την άποψη ότι όλοι οι Δημοι θέλουν τον αστυνομικό της γειτονίας και πως\nδεν θα διασπάσω την ενότητα της αστυνομίας. Σχετικά με έρευνες που αφορούν υποθέσεις κυκλωμάτων απάντησε ότι υπάρχουν, και ότι δεν θα γίνω εισαγγελέας ή Θεός, τις υποθέσεις τις στέλνω στη δικαιοσύνη.\nΚι άλλο κρησφύγετο των ληστών του Διστόμου βρέθηκε στην Ανάβυσσο\nΜε σενάριο τρόμου ρήξης “προετοιμάζει” πάλι ο Μητρόπουλος


Νέα collection σε γυναικεία παπούτσια Tsakiris Mallas 2021 - Kliktv.gr\nΝέα collection σε γυναικεία παπούτσια Tsakiris Mallas 2021\nΕπιτέλους ήρθε ο καιρός όπου πέρα από μπότες και αθλητικά μπορείς να φορέσεις πολλά περισσότερα είδη παπουτσιού. Ο Tsakiris Mallas έχει λαντσάρει τα καινούρια ανοιξιάτικα και καλοκαιρινά σχέδια και τα παπούτσια είναι πολύ όμορφα και σικ. Με τα νέα σχέδια μπορείς να έχεις τέλεια basic κομμάτια όπως ένα ζευγάρι λευκά sneakers ή μονόχρωμα πέδιλα ενώ επίσης θα βρεις και ιδιαίτερα κομμάτια όπως mules με μοναδικά τακούνια ή γόβες με έξω τη φτέρνα.\nΕίναι λοιπόν μια καλή ευκαιρία να εμπλουτίσεις τη συλλογή σου με καλής ποιότητας παπούτσια. Παρακάτω θα βρεις τα νέα σχέδια της ανοιξιάτικης-καλοκαιρινής συλλογής Tsakiris Mallas 2021!\nΚαινούρια ανοιξιάτικα και καλοκαιρινά παπούτσια Tsakiris Mallas!\nΝέα κομμάτια σε γυναικεία sneakers!\nΗ νέα κολλεξιόν στα γυναικεία sneakers Tsakiris Mallas αφορά κυρίως την τάση που έχουμε λατρέψει οι περισσότερες γυναίκες: τα λευκά αθλητικά παπούτσια. Αρκετά κομμάτια στη φετινή συλλογή είναι σε συνδυασμό με το χρυσό που απ’ότι φαίνεται θα φορεθεί αρκετά στα παπούτσια. Σχεδόν σε όλα τα παπούτσια θα βρεις πάτους χοντρούς και ψηλούς που θα σου δώσουν και λίγους έξτρα πόντους σε ύψος!\nΓυναικεία πέδιλα Tsakiris Mallas!\nΣτα πέδιλα θα βρεις υπέροχα παπούτσια τόσο με χαμηλό όσο και με ψηλό τακούνι. Έντονα υπάρχει το στοιχείο με τα πολλά λουράκια και τις μπαρέτες που είναι ιδιαίτερα κολακευτικές για το πόδι. Όσο για τα χρώματα φαίνεται να κυριαρχούν τα απλά χρώματα όπως για παράδειγμα το λευκό, το μπεζ και το ασημί. Βέβαια υπάρχουν και κομμάτια σε έντονα χρώματα όπως γαλάζιο, λιλά ή κόκκινο που είναι πραγματικά πολύ ξεχωριστά!\nΚαινούρια σχέδια σε γυναικεία mules!\nΗ νέα συλλογή Tsakiris Mallas έχει να σου κάνει καταπληκτικές προτάσεις σε mules. Θα βρεις mules με μεταλλικές λεπτομέρειες, με μεταλλικό τακούνι, με τετράγωνες μύτες και ωραίες υφές. Κυρίαρχα χρώματα είναι το λευκό, το μαύρο, το ταμπά, το γκρι και το λευκό. Συνδύασε τα mules σου με κάθε καθημερινό ή επίσημο ντύσιμο την άνοιξη αλλά και το καλοκαίρι και θα είσαι πολύ σικ και μοντέρνα!\nΜοντέρνες εσπαντρίγιες για το καλοκαίρι 2021\nΣτις εσπαντρίγιες θα βρεις κυρίως μπεζ κομμάτια σε κλασσικές εκδοχές με κορδέλα ή πιο εναλλακτικά στυλ με τρουξ και μπαρέτα. Αυτά που ξεχωρίσαμε είναι 2-3 κομμάτια σε μαύρο χρώμα που ενώ έχουν το κλασσικό σχέδιο εσπαντρίγιας δείχνουν πολύ ιδιαίτερα στην ολόμαυρη εκδοχή τους. Είναι πολύ μοναδικές γιατί ένα τόσο ρομαντικό και θηλυκό παπούτσι γίνεται ξαφνικά λίγο πιο dark και ροκ!\nΔες επίσης: Οικονομικά καλοκαιρινά παπούτσια για όλη την οικογένεια!\nΝέες αφίξεις στις γόβες!\nΔες επίσης: 39 Συνδυασμοί ρούχων για να φορέσεις με τις nude γόβες σου!\nΣτις γόβες Tsakiris Mallas θα βρεις αρκετά σχέδια που συνδυάζουν μυτερό τακούνι, έξω τη φτέρνα και κορδόνι στον αστράγαλο. Τα περισσότερα σχέδια είναι μονόχρωμα σε ωραίες αποχρώσεις, αν ψάχνεις όμως το κάτι διαφορετικό ρίξε μια ματιά στις φλοράλ γόβες της νέας συλλογής που είναι πραγματικά statement παπούτσια!\nThe post Νέα collection σε γυναικεία παπούτσια Tsakiris Mallas 2021 appeared first on ediva.gr.\nΤο Διαβάσαμε Νέα collection σε γυναικεία παπούτσια Tsakiris Mallas 2021\nΠαυλόπουλος: Η Ε.Έ. οφείλει να συμπράττει στην οριοθέτηση της ΑΟΖ Ελλάδας και Κύπρου


Δημοτικό Σχολείο Φανερωμένης Τρικάλων » Το επάγγελμα του γανωτή, του πεταλωτή και του γελαδάρη\nΤο επάγγελμα του γανωτή έχει χαθεί. Παλιά οι γανωτζήδες γυρνούσαν στα χωριά και γάνωναν τις κατσαρόλες , τα ταψιά και τα μπρίκια, γιατί τότε τα σκεύη δεν ήταν ανοξείδωτα, αλλά χάλκινα και χρειάζονταν γάνωμα.\nΠαλιά οι πεταλωτές περνούσαν στις οπλές των αλόγων πέταλα. Σήμερα οι πεταλωτές δεν υπάρχουν γιατί σήμερα οι άνθρωποι δεν χρησιμοποιούν πια άλογα για τις μετακινήσεις τους και τις δουλειές τους, αλλά αυτοκίνητα.\nΈνα άλλο επάγγελμα που υπήρχε στα χωριά μας ήταν του γελαδάρη. Όλοι οι κάτοικοι του χωριού έβγαζαν κάθε πρωί τα γελάδια τους στο ζευγαρολίβαδο και ο γελαδάρης τα πρόσεχε όλη τη μέρα μέχρι το βασίλεμα του ήλιου που τα ζώα επέστρεφαν στους στάβλους τους.\n“Το επάγγελμα του γανωτή, του πεταλωτή και του γελαδάρη”


Λεπτές συμβουλές για την προσευχή (Β) (οσίου Βαρσανουφίου) - Ιερός Ναός Αγίου Σώστη Νέας Σμύρνης\nΕάν θέλεις να προσευχηθείς για πολλά κεφάλαια, εφόσον ο Θεός γνωρίζει ποια πράγματα χρειαζόμαστε, προσευχήσου λέγοντας: ‘Δέσποτα Κύριε Ιησού Χριστέ, οδήγησε με σύμφωνα με το θέλημα σου’. Εάν πρόκειται για πάθη, λέγε: ‘θεράπευσε με σύμφωνα με το θέλημα σου’. Εάν πάλι πρόκειται για πειρασμούς, λέγε: ‘εσύ γνωρίζεις το συμφέρον μου, βοήθησε την ασθένεια μου και δώσε την έκβαση των πειρασμών σύμφωνα με το θέλημα σου’.\nΝα προσεύχεται ως έξης: ‘Κύριε, είμαι στα χέρια σου, εσύ γνωρίζεις το συμφέρον μου, οδήγησε με σύμφωνα με το θέλημα σου, και μη με αφήσεις να πλανηθώ και να φθάσω σε κατάχρηση πράγματος, διότι τα πράγματα είναι δικά σου, και εσύ τα κυβερνάς. Ως Δεσπότης ρύθμισε να γίνουν σύμφωνα με το φόβο σου. Διότι δική σου είναι η δόξα στους αιώνες’. Γένοιτο\nΌταν κάθομαι, είτε διαβάζοντας είτε κάνοντας εργόχειρο, και θέλω να προσευχηθώ, ο λογισμός μου απαιτεί να προσέχω στην ανατολή. Τι πρέπει να κάνω, πάτερ;\nΑπόκριση:Είτε κάθεσαι είτε περπατάς είτε εργάζεσαι είτε τρώγεις είτε κάνεις κάτι άλλο είτε αυτήν ακόμα την ανάγκη του σώματος, μη διστάσεις να προσευχηθείς είτε έτυχε να βλέπεις πρός την ανατολή είτε προς τη δύση, διότι μας δόθηκε εντολή να το κάνουμε αυτό αδιάκοπα και σε κάθε τόπο. Και πάλι έχει γραφεί, «ετοιμάστε δρόμο σ’ αυτόν που πηγαίνει στη δύση, του οποίου το όνομα είναι ‘Κύριος’ », το οποίο δείχνει ότι ο Θεός είναι παντού. Και όταν έχεις σκεπασμένο το κεφάλι, μην αποφύγεις να προσευχηθείς, προσέχοντας μόνο αυτό, το να μη το κάνεις αυτό με περιφρόνηση.\nΕπειδή μου συμβαίνει όταν στιχολογώ τους ψαλμούς να ονειροπολώ ή να πλανιέμαι, τι να κάνω;\nΑπόκριση:Αν πλανηθείς, επανάλαβε τα ρητά του ψαλμού αυτού που τα θυμάσαι, και αν επαναλαμβάνοντας μία φορά και δύο και τρεις δεν βρίσκεις να θυμηθείς κανένα ρητό, ή αν θυμηθείς δεν μπορείς να προχωρήσεις, πάρε από την αρχή τον ίδιο ψαλμό. Διότι σκοπός του εχθρού είναι να εμποδίσει τη δοξολογία με τη λησμοσύνη. Το να λέγει κανείς στη συνέχεια είναι δοξολογία. Το να μη ονειροπολεί είναι γνώρισμα εκείνων που έχουν καθαρά τα αισθητήρια. Εμείς όμως είμαστε ασθενείς. Όταν καταλαβαίνουμε το ονειροπόλημα, ας συγκεντρώσουμε όλη την προσοχή μας για να κατανοούμε στη συνέχεια τα λεγόμενα, ώστε να μη αποβούν προς κατάκριση μας.\n(Βαρσανουφίου Έργα, ΕΠΕ, Φιλοκαλία, τομ. 18Β, σελ.361,363.365-367)


Η Ιστορία της Tudor\nΣΤΑ ΑΔΥΤΑ ΤΗΣ TUDOR\nΗ ΓΕΝΝΗΣΗ ΤΗΣ ΕΠΩΝΥΜΙΑΣ\nΤον Φεβρουάριο του 1926, ο οίκος «Veuve de Philippe Hüther», αντιπρόσωπος και κατασκευαστής ρολογιών, κατοχύρωσε την εμπορική επωνυμία «The Tudor» με έδρα στη Γενεύη για τον ιδρυτή της Rolex, τον Hans Wilsdorf. Αργότερα, το 1936, ο οίκος μεταβίβασε την επωνυμία στον Wilsdorf. Λίγο μετά τον Β? Παγκόσμιο Πόλεμο, ο Hans Wilsdorf ήξερε ότι είχε έρθει η στιγμή να επεκταθεί και να δώσει στην επωνυμία τη δική της ταυτότητα. Στις 6 Μαρτίου 1946, δημιούργησε την εταιρεία «Montres TUDOR S.A.», η οποία ειδικευόταν σε ανδρικά αλλά και γυναικεία μοντέλα. Η Rolex θα εγγυόταν τα τεχνικά, αισθητικά και λειτουργικά χαρακτηριστικά, καθώς και τη διανομή και την εξυπηρέτηση μετά την πώληση.\nΑΝΑΚΑΛΥΨΤΕ ΤΗΝ ΣΥΛΛΟΓΗ ΤΗΣ TUDOR\nΗ ΙΣΤΟΡΙΑ ΤΗΣ TUDOR\nΤΟ ΕΝΣΤΙΚΤΟ ΤΟΥ HANS WILSDORF\n«Εδώ και κάποια χρόνια, έχω στο μυαλό μου την ιδέα να κατασκευάσω ένα ρολόι το οποίο οι αντιπρόσωποί μας θα μπορούν να πουλήσουν σε πιο προσιτή τιμή συγκριτικά με τα ρολόγια Rolex, αλλά που ταυτόχρονα να διατηρεί το πρότυπο αξιοπιστίας για το οποίο φημίζεται η Rolex. Αποφάσισα να ιδρύσω μια ξεχωριστή εταιρεία, με σκοπό την κατασκευή και την εμπορική διάθεση αυτού του νέου ρολογιού. Ονομάζεται ωρολογοποιία TUDOR.»\nΗ ΠΑΡΑΔΟΣΙΑΚΗ ΤΕΧΝΗ ΤΗΣ ΧΕΙΡΟΠΟΙΗΤΗΣ ΚΑΤΑΣΚΕΥΗΣ\nΤο ρολόι TUDOR ζει. Έχει παλμό. Σε μυεί στον κόσμο της εξαιρετικής ακρίβειας. Η υψηλή τεχνολογία σε όλα τα εξαρτήματα δοκιμάζεται αδιάκοπα έως και την τελευταία λεπτομέρεια? σε σημείο υπερβολής. Εξετάστε την κίνηση. Η κατάλληλη αισθητική και απόδοση για το πιο απαιτητικό προϊόν, σχεδιασμένο με γνώμονα την αντοχή αλλά και την απόλαυση. Μηχανισμός ακριβείας με υπέροχη αισθητική που συναρπάζει τον νου και αντέχει στις δυσκολίες του χρόνου. Τα εξαιρετικά υλικά, η ανθεκτικότητα και ο στιβαρός σχεδιασμός είναι χαρακτηριστικά που κάνουν κάθε ρολόι ένα μοναδικό αντικείμενο.\nΠΡΕΣΒΕΥΤΗΣ ΤΗΣ TUDOR\nΟ David Beckham φοράει το Black Bay Bronze, ένα καταδυτικό ρολόι διαμέτρου 43 mm, το οποίο είναι εμπνευσμένο από την ιστορία του brand και διαθέτει τον μηχανισμό TUDOR Manufacture Calibre MT5601. Φοράει, επίσης, το Black Bay Chrono, έναν χρονογράφο με πιστοποίηση COSC, με μηχανισμό column-wheel, εμπνευσμένο από την κληρονομιά της TUDOR στις καταδύσεις και στον μηχανοκίνητο αθλητισμό.\nΓια να τιμήσει το τολμηρό και πρωτοποριακό πνεύμα του Jay Chou, η TUDOR κυκλοφόρησε μια ταινία μικρού μήκους, στην οποία οδηγεί με τόλμη ένα σπορ αυτοκίνητο σε μια ιστορική οβάλ πίστα στο Montlhéry της Γαλλίας και στο τέλος παρασύρεται μέσα στον χρόνο. Εμπνευσμένη από τα μαγικά λόγια που ο Jay Chou δημιουργεί με την τέχνη και με τις εμπνευσμένες από τη δεκαετία του '80 επικές κινηματογραφικές του ιστορίες για ταξίδια στον χρόνο, η ταινία δίνει το έναυσμα για μια συζήτηση του πώς οι εμβληματικές εικόνες του παρελθόντος επηρεάζουν τη σημερινή δημιουργικότητα στην ωρολογοποιία, στη μουσική και σε άλλες μορφές τέχνης. Οι πιο φανατικοί θαυμαστές του Chou θα αναγνωρίσουν, επίσης, τον φόρο τιμής σε μία από τις πρώτες του ταινίες, όπου υποδυόταν έναν λάτρη των αυτοκινήτων.\n«ΚΡΑΤΑΜΕ ΤΑ ΚΑΛΥΤΕΡΑ ΑΠΟ ΤΟ ΠΑΡΕΛΘΟΝ. ΤΙΣ ΚΑΛΥΤΕΡΕΣ ΜΕΘΟΔΟΥΣ ΩΡΟΛΟΓΟΠΟΙΙΑΣ, ΤΑ ΚΑΛΥΤΕΡΑ ΣΧΕΔΙΑ»


Καλάς: Είναι άραγε οι χαμένοι απόγονοι του Μεγάλου Αλεξάνδρου; – korinthia.net.gr\nMNHMEIAΕΛΛΗΝΙΚΗ ΙΣΤΟΡΙΑΙΣΤΟΡΙΑΠΑΓΚΟΣΜΙΑ ΙΣΤΟΡΙΑ\nΟι Καλάς πιστεύουν επίσης σε έναν κάτω κόσμο που ονομάζεται «Παλαλοΐ» (Παλαλοί στα Ποντιακά οι παλαβοί), ο οποίος συνδέεται με τον παρόντα κόσμο μέσω μιας μεταλλικής κολόνας, που βρίσκεται σε έναν αρχαίο ναό στην κοιλάδα Παρούν, το πνευματικό κέντρο του Καφιριστάν, γράφει στο Newstatesman η Μορίν Λάινς. Θα μπορούσε άραγε να είναι τα Τάρταρα, ο κάτω κόσμος των αρχαίων Ελλήνων; Γιατί όχι; Ακόμα, οι Καλάς διαφέρουν από άλλους πληθυσμούς γενετικά. Οταν ανέλυσαν το DNA τους, οι ερευνητές βρήκαν πολύ μικρή ελληνική επιρροή στο χρωμόσωμα Υ των Καλάς, που αποτελεί μόνο περίπου το 6% της γενετικής τους σύνθεσης. Ωστόσο, όταν αναλύθηκε η γυναικεία γραμμή των Καλάς, ένα μεγαλύτερο ποσοστό φαίνεται να προέρχεται από τα σύνορα μεταξύ Ασίας και Ευρώπης, υποδεικνύοντας μια πιθανή σύνδεση με τη Μακεδονία. Δεν έχουν γίνει εκτενείς μελέτες, που να αποδεικνύουν αυτή τη θεωρία, αλλά μεταξύ ορισμένων Παστούν στο Αφγανιστάν, υπάρχει μια ουσιαστική γενετική σχέση με τους Eλληνες.\nΥπόθεση Ντρέιφους: Η ιστορική δικαστική πλάνη που συντάραξε τη Γαλλία


ΕΜΕΙΣ-ΑΡΚΙ: Τεράστιες οι ευθύνες του υπουργείου Εργασίας για το δεύτερο θανατηφόρο ατύχημα μέσα σε λίγους μήνες στην Αταλάντη :: left.gr\nAναλυτικά η ανακοίνωση της παράταξης ΕΜΕΙΣ/ΑΡΚΙ στη ΓΣΕΕ:\nΤεράστιες οι ευθύνες του Υπουργείου Εργασίας για το δεύτερο θανατηφόρο εργατικό ατύχημα μέσα σε λίγους μήνες σε βιομηχανία στην Αταλάντη\nΤο Σάββατο 11 Σεπτεμβρίου άλλος ένας συνάδελφός μας έχασε τη ζωή του καθώς εργαζόταν σε μηχανή συσκευασίας στη βιομηχανία ΑΤΛΑΣ Tapes στην Αταλάντη. Εκφράζουμε τη συμπαράσταση και την οδύνη μας στην οικογένεια και στους οικείους του αδικοχαμένου συναδέλφου αλλά παράλληλα εκφράζουμε και την αγανάκτηση μας διότι είναι το δεύτερο θανατηφόρο ατύχημα στην ίδια βιομηχανία σε διάστημα μόλις λίγων μηνών!\nΔυστυχώς, γίνεται φανερό με τον πιο σκληρό και απάνθρωπο τρόπο ότι τεράστιες ευθύνες βαραίνουν το Υπ. Εργασίας για την έλλειψη ελέγχων στα θέματα Υγείας και Ασφάλειας στους χώρους δουλειάς. Οι πολιτικές απαξίωσης των ελεγκτικών μηχανισμών (ΣΕΠΕ, ΚΕΠΕΚ) που υλοποιεί η κυβέρνηση και η ηγεσία του Υπουργείου κοστίζουν ανθρώπινες ζωές. Ο πρόσφατος αντεργατικός νόμος της κυβέρνησης συνεχίζει το ξήλωμα του ΣΕΠΕ που είχε ξεκινήσει με την υποστελέχωση, την αποδυνάμωση και την αδρανοποίηση του στην αρχή της κυβερνητικής θητείας.\nΤα αίτια του δυστυχήματος πρέπει να διερευνηθούν άμεσα και να αποδοθούν οι ευθύνες εκεί που πρέπει αλλά ένα είναι σίγουρο, η εργοδοτική αυθαιρεσία στη χώρα μας έχει βρει συμπαραστάτη και συνένοχο. Είναι η κυβέρνηση που προσπαθεί με κάθε τρόπο ν’ αποδυναμώσει τα εργατικά συνδικάτα και τους εργαζόμενους είτε περικόπτοντας δικαιώματα είτε δείχνοντας ανοχή και αδράνεια στην εργοδοτική αυθαιρεσία.\nΗ ανοχή των εργαζομένων όμως στην εντατικοποίηση της εργασίας, στις ελλείψεις στα μέτρα προστασίας και στην παραβίαση της εργατικής νομοθεσίας είναι μηδενική. Οι εργαζόμενοι θα παλέψουμε συλλογικά μέσα από τα σωματεία μας για να ανατρέψουμε την κυβερνητική πολιτική και θ’ αντισταθούμε απέναντι στη βάρβαρη και αδηφάγο τακτική εργοδοτών που κερδοσκοπούν πάνω στις ζωές μας.


Ενδοσκοπική αντιμετώπιση φαρυγγικού εκκολπώματος Zenker | Mediterraneo Hospital Νοσοκομείο στην Αθήνα | Boutique Hospital\n“Η τεχνική αυτή, δεν περιλαμβάνει τομές στον λαιμό, γίνεται μέσα από το στόμα, διαρκεί μερικά λεπτά, ενώ ο ασθενής μπορεί να ξεκινήσει να σιτίζεται την επόμενη μέρα.”\nΗ ενδοσκοπική αντιμετώπιση του φαρυγγικού εκκολπώματος Zenker αποτελεί πιο ασφαλή και λιγότερο επώδυνη λύση του προβλήματος. Πρόκειται για την ενοποίηση, ενδοσκοπικά, του εκκολπώματος με τον οισοφάγο, μέσω του διαχωρισμού του ενδιάμεσου τοιχώματος, έτσι ώστε η τροφή να μην σταματά πλέον στο εκκόλπωμα προκαλώντας απόφραξη και δυσφαγία.\nΗ μέθοδος διαχωρισμού του ενδιάμεσου τοιχώματος που χρησιμοποιήθηκε ευρέως τις τελευταίες δεκαετίες είναι η χρήση της τεχνολογίας Laser. Η χρήση της τεχνολογίας Laser μείωσε σε σημαντικό βαθμό τις επιπλοκές, χωρίς όμως να εξαλείψει τον κίνδυνο διάνοιξης του οισοφάγου κατά τον διαχωρισμό του ενδιάμεσου τοιχώματος και την πρόκληση μεσοθωρακίτιδας, μίας σοβαρής φλεγμονής στο εσωτερικό του θώρακα.\nΤα τελευταία χρόνια, στην προσπάθεια ελαχιστοποίησης του κινδύνου της μεσοθωρακίτιδας, αναπτύχθηκε μία ελάχιστα επεμβατική ενδοσκοπική τεχνική που έφερε πραγματική επανάσταση στην αντιμετώπιση του εκκολπώματος Zenker. Η τεχνική αυτή, δεν περιλαμβάνει τομές στον λαιμό, γίνεται μέσα από το στόμα, διαρκεί μερικά λεπτά, ενώ ο ασθενής μπορεί να ξεκινήσει να σιτίζεται την επόμενη μέρα. Στη μέθοδο αυτή χρησιμοποιείται ένα ειδικό ενδοσκοπικό κοπτο-συρραπτικό εργαλείο, το πλεονέκτημα του οποίου έγκειται στο ότι κόβει αλλά και συρράπτει ταυτόχρονα το ενδιάμεσο τοίχωμα, ώστε να μην προκληθεί διαφυγή. Πρόκειται για την πιο σύγχρονη και ασφαλή μέθοδο αντιμετώπισης του εκκολπώματος Zenker.\nΠάντως πρέπει να διευκρινιστεί πως δεν είναι όλοι οι ασθενείς υποψήφιοι για την ενδοσκοπική τεχνική. Σε ένα ποσοστό ανθρώπων (20%) η ενδοσκοπική επέμβαση δεν είναι δυνατή, είτε γιατί τα ενδοσκοπικά εργαλεία δεν μπορούν λόγω της ιδιαίτερης ανατομίας (αδυναμία τεντώματος του αυχένα, διάνοιξης επαρκώς του στόματος κλπ.) να φτάσουν στην περιοχή του εκκολπώματος είτε γιατί το ενδιάμεσο τοίχωμα είναι πολύ ισχυρό και δεν μπορεί να διαχωριστεί με το κοπτο-συρραπτικό εργαλείο. Στις περιπτώσεις αυτές ή αν το εκκόλπωμα είναι μικρό ( < 1,5 εκ.), χρησιμοποιώ είτε την τεχνική laser είτε την ανοιχτή τεχνική.\nΗ τεχνολογία Coblation είναι μία πρωτοποριακή τεχνολογία που έχει αλλάξει τα τελευταία χρόνια τον τρόπο που χειρουργούμε εξελίσσοντας παραδοσιακές τεχνικές. Έχει σημαντικά οφέλη τόσο για τον χειρουργό όσο και για τον ασθενή, με κυριότερα την ελαχιστοποίηση της διεγχειρητικής απώλειας αίματος και μετεγχειρητικού πόνου.


Ξενοδοχεία κοντά σε Mabashi - Βρείτε προσφορές ξενοδοχείων\nΞενοδοχεία κοντά σε Mabashi\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Mabashi. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Mabashi παραπάνω.\nΞενοδοχεία σε ΤόκιοΞενοδοχεία σε Ashigarashimo DistrictΞενοδοχεία σε YokohamaΞενοδοχεία σε ChibaΞενοδοχεία σε KawasakiΞενοδοχεία σε KamakuraΞενοδοχεία σε MitoΞενοδοχεία σε NaritaΞενοδοχεία σε UtsunomiyaΞενοδοχεία σε KawaguchiΞενοδοχεία σε ΑτσούγκιΞενοδοχεία σε ΣαϊτάμαΞενοδοχεία σε FujisawaΞενοδοχεία σε TachikawaΞενοδοχεία σε Ονταγουάρα


Η κυβέρνηση θα παρουσιάσει το επεξεργασμένο μεταρρυθμιστικό σχέδιο - Laimitomos | News | νέα\nΗ κυβέρνηση θα παρουσιάσει το επεξεργασμένο μεταρρυθμιστικό σχέδιο\n27 Μαρτίου 2015, 08:00\nΗ κυβέρνηση θα καταθέσει τις επόμενες μέρες το επεξεργασμένο μεταρρυθμιστικό σχέδιο της και σε σημείωμά τους περιγράφουν τις επόμενες κινήσεις απαντώντας ταυτόχρονα στη ΝΔ.\nΗ κυβέρνηση υπογραμμίζει ότι δεν θα υπάρχουν υφεσιακά μέτρα και τονίζει ότι «στις σημαντικές μέρες που είναι μπροστά μας ζητάμε τη στήριξη της ελληνικής κοινωνίας στον αγώνα για αξιοπρέπεια, ευημερία και κοινωνική δικαιοσύνη».\nΕπίσης, η κυβέρνηση επισημαίνει:\n1. Το Μνημόνιο τελείωσε στις 25 Ιανουαρίου και η νέα ελληνική κυβέρνηση υπέγραψε παράταση της δανειακής σύμβασης με βάση την απόφαση του Eurogroup της 20ής Φεβρουαρίου.\n4. Αν είχαμε υπογράψει συνέχιση του Μνημονίου, τότε ποιος ο λόγος των διαπραγματεύσεων; Η νέα ελληνική κυβέρνηση, απλά θα συνέχιζε να εφαρμόζει όσα της κληροδότησε η προηγούμενη κυβέρνηση. Είναι φανερό σε όλους ότι κάτι τέτοιο δεν γίνεται -το αντίθετο. Θυμίζουμε τους νόμους που έχουν ψηφιστεί και αφορούν την αντιμετώπιση της ανθρωπιστικής κρίσης και τη ρύθμιση για τις ληξιπρόθεσμες όφειλες -κι αυτό σε αντιδιαστολή με το mail Χαρδούβελη.\n5. Ο κ. Σαμαράς στην ουσία κάνει αυτό που ξεκίνησαν να κάνουν τα τεχνικά κλιμάκια όταν έφτασαν στην Αθήνα. Παρά την απόφαση της 20ης Φεβρουαρίου -που δεν μιλάει για ολοκλήρωση του «τρέχοντος προγράμματος»- ο κ. Σαμαράς και τα τεχνικά κλιμάκια θεωρούσαν πως στις 25 Ιανουαρίου δεν άλλαξε απολύτως τίποτα στη χώρα. Γι’ αυτό ακριβώς ο Πρωθυπουργός απέστειλε την επιστολή στους Ευρωπαίους ηγέτες και συγκλήθηκε η «επταμερής συνάντηση» στο περιθώριο της Συνόδου Κορυφής, στις Βρυξέλλες. Για να αποσαφηνιστεί το περιεχόμενο της απόφασης 20ης Φεβρουαρίου. Και αυτό ακριβώς έγινε.\nPrevious Αστυνομία: Κατάσχεση 9 πύργων ηλεκτρονικών υπολογιστών\nNext Πάφος: Σύλληψη 3 νεαρών σε σχέση με υπόθεση διάρρηξης και κλοπής